ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 23 ਨਵੰਬਰ ਨੂੰ ਸੰਸਦ ਦੇ ਮੈਂਬਰਾਂ ਲਈ ਬਹੁ–ਮੰਜ਼ਿਲਾ ਫ਼ਲੈਟਾਂ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 23 ਨਵੰਬਰ, 2020 ਨੂੰ ਸਵੇਰੇ 11 ਵਜੇ ਵੀਡੀਓ ਕਾਨਫ਼ਰੰਸਿੰਗ ਜ਼ਰੀਏ ਸੰਸਦ ਦੇ ਮੈਂਬਰਾਂ ਲਈ ਬਹੁ–ਮੰਜ਼ਿਲਾ ਫ਼ਲੈਟਾਂ ਦਾ ਉਦਘਾਟਨ ਕਰਨਗੇ। ਲੋਕ ਸਭਾ ਦੇ ਸਪੀਕਰ, ਸ਼੍ਰੀ ਓਮ ਬਿਰਲਾ ਵੀ ਇਸ ਮੌਕੇ ਮੌਜੂਦ ਰਹਿਣਗੇ।
ਇਹ ਫ਼ਲੈਟ ਨਵੀਂ ਦਿੱਲੀ ’ਚ ਡਾ. ਬੀ. ਡੀ. ਮਾਰਗ ਉੱਤੇ ਸਥਿਤ ਹਨ। 80 ਸਾਲ ਪੁਰਾਣੇ ਅੱਠ ਬੰਗਲਿਆਂ ਨੂੰ ਮੁੜ–ਵਿਕਸਿਤ ਕਰਕੇ 76 ਫ਼ਲੈਟਾਂ ਦੀ ਉਸਾਰੀ ਕੀਤੀ ਗਈ ਹੈ। ਇਨ੍ਹਾਂ ਫ਼ਲੈਟਾਂ ਦੀ ਉਸਾਰੀ ਪ੍ਰਵਾਨਿਤ ਲਾਗਤ ਦੀ ਲਗਭਗ 14 ਫ਼ੀਸਦੀ ਰਕਮ ਦੀ ਬੱਚਤ ਕਰਕੇ ਕੀਤੀ ਗਈ ਹੈ ਅਤੇ ਕੋਵਿਡ–19 ਦੇ ਅਸਰ ਦੇ ਬਾਵਜੂਦ ਨਿਰਧਾਰਿਤ ਸਮਾਂ–ਸੀਮਾ ਅੰਦਰ ਹੀ ਇਨ੍ਹਾਂ ਨੂੰ ਤਿਆਰ ਕੀਤਾ ਗਿਆ ਹੈ।
ਇਸ ਨਿਰਮਾਣ ਵਿੱਚ ਇਮਾਰਤਾਂ ਦੇ ਨਿਰਮਾਣ ਸਮੇਤ ਪ੍ਰਦੂਸ਼ਣ ਤੋਂ ਮੁਕਤ ਕਈ ਪਹਿਲਾਂ ਕੀਤੀਆਂ ਗਈਆਂ ਹਨ; ਜਿਵੇਂ ਇਨ੍ਹਾਂ ਦੇ ਨਿਰਮਾਣ ਵਿੱਚ ਵਰਤੀਆਂ ਇੱਟਾਂ ਫ਼ਲਾਈ–ਐਸ਼ ਅਤੇ ਇਮਾਰਤਾਂ ਦੀ ਉਸਾਰੀ ਤੇ ਉਨ੍ਹਾਂ ਨੂੰ ਢਾਹੁਣ ਸਮੇਂ ਮਿਲਣ ਵਾਲੀ ਵਾਧੂ ਸਮੱਗਰੀ ਤੋਂ ਤਿਆਰ ਹੋਈਆਂ ਹਨ, ਬਿਜਲੀ ਦੀ ਬੱਚਤ ਕਰਨ ਹਿਤ ਥਰਮਲ ਇੰਸੂਲੇਸ਼ਨ ਵਾਸਤੇ ਦੋਹਰੀਆਂ ਗਲੇਜ਼ਡ ਖਿੜਕੀਆਂ ਰੱਖੀਆਂ ਗਈਆਂ ਹਨ, ਐੱਲਈਡੀ ਲਾਈਟਾਂ ਫ਼ਿੱਟ ਕੀਤੀਆਂ ਗਈਆਂ ਹਨ, ਲਾਈਟਾਂ ਨੂੰ ਕੰਟਰੋਲ ਕਰਨ ਲਈ ਕਮਰਿਆਂ ਵਿੱਚ ਮੌਜੂਦ ਹੋਣ ਉੱਤੇ ਲਾਈਟਾਂ ਨੂੰ ਆਪੇ ਚਲਾਉਣ ਤੇ ਕਿਸੇ ਦੇ ਮੌਜੂਦ ਨਾ ਹੋਣ ’ਤੇ ਆਪਣੇ ਬੁਝਾਉਣ ਵਾਲੇ ਸੈਂਸਰ ਫ਼ਿੱਟ ਕੀਤੇ ਗਏ ਹਨ, ਬਿਜਲੀ ਦੀ ਘੱਟ ਖਪਤ ਕਰਨ ਵਾਲੇ ਵੀਆਰਵੀ ਸਿਸਟਮ ਨਾਲ ਯੁਕਤ ਏਅਰ ਕੰਡੀਸ਼ਨਰ ਫ਼ਿੱਟ ਕੀਤੇ ਗਏ ਹਨ, ਪਾਣੀ ਦੀ ਸੰਭਾਲ਼ ਲਈ ਘੱਟ ਪ੍ਰਵਾਹ ਵਾਲੇ ਫ਼ਿਕਸਚਰਜ਼ ਲਗਾਏ ਗਏ ਹਨ, ਮੀਂਹ ਦਾ ਪਾਣੀ ਸੰਭਾਲ਼ ਕੇ ਉਸ ਦੀ ਵਰਤੋਂ ਕਰਨ ਵਾਲੀ ਪ੍ਰਣਾਲੀ ਫ਼ਿੱਟ ਕੀਤੀ ਗਈ ਹੈ ਅਤੇ ਛੱਤ ਉੱਤੇ ਸੋਲਰ ਪਲਾਂਟ ਸਥਾਪਿਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਥ ਯਾਤਰਾ ਦੇ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਥ ਯਾਤਰਾ ਦੇ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, " ਭਗਵਾਨ ਜਗਨਨਾਥ ਕੀ ਰਥ ਯਾਤਰਾ ਕੇ ਪਾਵਨ-ਪੁਨੀਤ ਅਵਸਰ ਪਰ ਸਭੀ ਕੋ ਮੇਰੀ ਹਾਰਦਿਕ ਸ਼ੁਭਕਾਮਨਾਏਂ। ਮੇਰੀ ਕਾਮਨਾ ਹੈ ਕਿ ਸ਼ਰਧਾ ਔਰ ਭਕਤੀ ਸੇ ਭਰੀ ਯਹ ਯਾਤਰਾ ਦੇਸ਼ਵਾਸੀਯੋਂ ਕੇ ਜੀਵਨ ਮੇਂ ਸੁਖ, ਸਮ੍ਰਿੱਧੀ, ਸੌਭਾਗਯ ਔਰ ਆਰੋਗਯ ਲੇਕਰ ਆਏ। ਜਯ ਜਗਨਨਾਥ!"
https://twitter.com/narendramodi/status/1275265546053775360
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 32ਵੀਂ ‘ਪ੍ਰਗਤੀ’ ਬੈਠਕ  ਦੀ ਪ੍ਰਧਾਨਗੀ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ, 2020 ਦੀ ਪਹਿਲੀ ‘ਪ੍ਰਗਤੀ’ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਸੰਵਾਦ ਪ੍ਰਧਾਨ ਮੰਤਰੀ ਦੀ ਪ੍ਰਗਤੀ ਦੇ ਮਾਧਿਅਮ ਨਾਲ 32ਵੀਂ ਗੱਲਬਾਤ ਹੈ। ਪ੍ਰਗਤੀ, ਕੇਂਦਰ ਅਤੇ ਰਾਜ ਸਰਕਾਰਾਂ ਦੇ ਪ੍ਰੋਜੈਕਟਾਂ ਨਾਲ ਸਬੰਧਿਤ ਪ੍ਰੋਐਕਟਿਵ ਗਵਰਨੈਂਸ ਐਂਡ ਟਾਈਮਲੀ ਇੰਪਲੀਮੈਂਟੇਸ਼ਨ ਲਈ ਆਈਸੀਟੀ ਅਧਾਰਿਤ ਮਲਟੀ-ਮੋਡਲ ਪਲੇਟਫਾਰਮ  ਹੈ।
ਅੱਜ ਦੀ ਪ੍ਰਗਤੀ ਬੈਠਕ ਵਿੱਚ ਪ੍ਰਧਾਨ ਮੰਤਰੀ ਨੇ 11 ਆਈਟਮਾਂ ’ਤੇ ਚਰਚਾ ਕੀਤੀ। ਇਨਾਂ ਵਿੱਚੋਂ 9 ਲੰਬਿਤ ਪ੍ਰੋਜੈਕਟ ਹਨ। ਇਹ 9 ਪ੍ਰੋਜੈਕਟ 24,000 ਕਰੋੜ ਰੁਪਏ ਤੋਂ ਅਧਿਕ ਦੇ ਹਨ ਅਤੇ 9 ਰਾਜਾਂ – ਓਡੀਸ਼ਾ, ਤੇਲੰਗਾਨਾ, ਮਹਾਰਾਸ਼ਟਰ, ਝਾਰਖੰਡ, ਬਿਹਾਰ, ਕਰਨਾਟਕ, ਆਂਧਰ ਪ੍ਰਦੇਸ਼, ਕੇਰਲ ਅਤੇ ਉੱਤਰ ਪ੍ਰਦੇਸ਼ ਅਤੇ ਤਿੰਨ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਹਨ। ਇਨ੍ਹਾਂ ਵਿੱਚ 3 ਰੇਲ ਮੰਤਰਾਲੇ, 5 ਸੜਕ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਅਤੇ 1 ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਪ੍ਰੋਜੈਕਟ ਸ਼ਾਮਲ ਹਨ ।
ਬੀਮਾ ਯੋਜਨਾਵਾਂ ਤਹਿਤ ਪ੍ਰਗਤੀ – ਪੀਐੱਮਜੇਜੇਬੀਵਾਈ ਅਤੇ ਪੀਐੱਮਐੱਸਬੀਵਾਈ ਯੋਜਨਾਵਾਂ ਦੀ ਸਮੀਖਿਆ ਕੀਤੀ
ਇਸ ਬੈਠਕ ਵਿੱਚ ਪ੍ਰਧਾਨ ਮੰਤਰੀ ਨੇ ਵਿੱਤੀ ਸੇਵਾਵਾਂ ਵਿਭਾਗ ਦੇ ਤਹਿਤ ‘ਪ੍ਰਧਾਨ ਮੰਤਰੀ ਜੀਵਨ ਜਯੋਤੀ ਬੀਮਾ ਯੋਜਨਾ’  ਅਤੇ ‘ਪ੍ਰਧਾਨ ਮੰਤਰੀ ਸੁਰਕਸ਼ਾ ਬੀਮਾ ਯੋਜਨਾ’  ਜਿਹੀਆਂ ਬੀਮਾ ਯੋਜਨਾਵਾਂ ਨਾਲ ਸੰਬੰਧਿਤ ਸ਼ਿਕਾਇਤਾਂ ਦੀ ਹੋਈ ਕਾਰਗੁਜ਼ਾਰੀ ਦੀ ਸਮੀਖਿਆ ਕੀਤੀ।
ਪ੍ਰਧਾਨ ਮੰਤਰੀ ਨੇ ਕ੍ਰਾਇਮ ਐਂਡ ਕ੍ਰਿਮੀਨਲ ਟ੍ਰੇਨਿੰਗ ਨੈੱਟਵਰਕ ਐਂਡ ਸਿਸਟਮਸ  ਪ੍ਰੋਜੈਕਟ ਤਹਿਤ ਹੋਈ ਪ੍ਰਗਤੀ ਦੀ ਵੀ ਸਮੀਖਿਆ ਕੀਤੀ। ਇਹ ਪ੍ਰੋਜੈਕਟ ਈ-ਸ਼ਾਸਨ ਦੇ ਜ਼ਰੀਏ ਪ੍ਰਭਾਵੀ ਪੁਲਿਸ ਵਿਵਸਥਾ ਲਈ ਇੱਕ ਵਿਆਪਕ ਅਤੇ ਏਕੀਕ੍ਰਿਤ ਪ੍ਰਣਾਲੀ ਹੈ।
ਪਿਛਲੇ 31 ਪ੍ਰਗਤੀ ਸੰਵਾਦਾਂ  ਵਿੱਚ ਪ੍ਰਧਾਨ ਮੰਤਰੀ ਨੇ 12.30 ਲੱਖ ਕਰੋੜ ਰੁਪਏ ਦੇ ਕੁੱਲ ਨਿਵੇਸ਼ ਵਾਲੇ 269 ਪ੍ਰੋਜੈਕਟਾਂ ਦੀ ਸਮੀਖਿਆ ਕੀਤੀ ਹੈ। ਉਨ੍ਹਾਂ ਨੇ ਵਿਵਿਧ ਖੇਤਰਾਂ ਦੇ 47 ਸਰਕਾਰੀ ਪ੍ਰੋਗਰਾਮਾਂ ਅਤੇ ਸਕੀਮਾਂ ਨਾਲ ਸਬੰਧਿਤ ਸ਼ਿਕਾਇਤ ਨਿਵਾਰਣ ਸਮਾਧਾਨ ਦੀ ਵੀ ਸਮੀਖਿਆ ਕੀਤੀ।
|
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
|
ਕੋਵਿਡ -19 ਟੀਕਾਕਰਣ ਸਬੰਧੀ ਤਾਜ਼ਾ ਜਾਣਕਾਰੀ -237 ਵਾਂ ਦਿਨ
ਭਾਰਤ ਦੀ ਕੁੱਲ ਕੋਵਿਡ -19 ਟੀਕਾਕਰਣ ਕਵਰੇਜ 72 ਕਰੋੜ ਖੁਰਾਕਾਂ ਦੇ ਮਹੱਤਵਪੂਰਨ ਮੀਲ ਪੱਥਰ ਤੋਂ ਪਾਰ
ਅੱਜ ਸ਼ਾਮ 7 ਵਜੇ ਤਕ 73 ਲੱਖ ਤੋਂ ਵੱਧ ਟੀਕਿਆਂ ਦੀਆਂ ਖੁਰਾਕਾਂ ਦਿੱਤੀਆਂ ਗਈਆਂ
ਇੱਕ ਮਹੱਤਵਪੂਰਨ ਪ੍ਰਾਪਤੀ ਦੇ ਰੂਪ ਵਿੱਚ, ਭਾਰਤ ਦੀ ਕੋਵਿਡ -19 ਟੀਕਾਕਰਣ ਕਵਰੇਜ
ਨੇ ਅੱਜ 72 ਕਰੋੜ ਦਾ ਮੀਲਪੱਥਰ  ਪਾਰ ਕਰ ਲਿਆ ਹੈ।
73 ਲੱਖ ਤੋਂ ਵੱਧ  ਟੀਕਿਆਂ ਦੀਆਂ ਖੁਰਾਕਾਂ ਅੱਜ ਸ਼ਾਮ 7 ਵਜੇ ਤੱਕ ਦਿੱਤੀਆਂ
ਗਈਆਂ ਹਨ। ਅੱਜ ਦੇਰ ਰਾਤ ਤਕ ਅੰਤਿਮ ਰਿਪੋਰਟਾਂ ਦੇ ਸੰਗ੍ਰਹਿ ਦੇ ਨਾਲ ਰੋਜ਼ਾਨਾ
ਟੀਕਾਕਰਣ ਦੀ ਗਿਣਤੀ ਵਧਣ ਦੀ ਉਮੀਦ ਹੈ. ।
ਹੇਠਾਂ ਲਿਖੇ ਅਨੁਸਾਰ, ਟੀਕਿਆਂ ਦੀਆਂ ਖੁਰਾਕਾਂ ਦੀ ਸੰਪੂਰਨ ਟੀਕਾਕਰਣ ਕਵਰੇਜ ਨੂੰ
ਆਬਾਦੀ ਦੇ ਤਰਜੀਹੀ ਸਮੂਹਾਂ ਦੇ ਅਧਾਰ ਤੇ ਵੱਖ ਕੀਤਾ ਗਿਆ ਹੈ :
|
|
ਕੁੱਲ ਵੈਕਸੀਨ ਖੁਰਾਕ ਕਵਰੇਜ
|
|
ਸਿਹਤ ਸੰਭਾਲ ਵਰਕਰ
|
|
ਪਹਿਲੀ ਖੁਰਾਕ
|
|
1,03,62,062
|
|
ਦੂਜੀ ਖੁਰਾਕ
|
|
85,35,698
|
|
ਫਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,33,801
|
|
ਦੂਜੀ ਖੁਰਾਕ
|
|
1,37,89,162
|
|
18-44 ਸਾਲ ਦੀ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
28,57,04,140
|
|
ਦੂਜੀ ਖੁਰਾਕ
|
|
3,85,99,523
|
|
≥ 45-59 ਸਾਲ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
14,01,00,086
|
|
ਦੂਜੀ ਖੁਰਾਕ
|
|
6,04,08,072
|
|
≥ 60 ਸਾਲ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
9,13,47,617
|
|
ਦੂਜੀ ਖੁਰਾਕ
|
|
4,80,73,992
|
|
ਹੁਣ ਤਕ ਦਿੱਤੀ ਗਈ ਪਹਿਲੀ ਖੁਰਾਕ ਦੀ ਕੁਲ ਸੰਖਿਆ
|
|
54,58,47,706
|
|
ਹੁਣ ਤਕ ਦਿੱਤੀ ਗਈ ਦੂਜੀ ਖੁਰਾਕ ਦੀ ਕੁਲ ਸੰਖਿਆ
|
|
16,94,06,447
|
|
ਕੁੱਲ
|
|
71,52,54,153
ਵੈਕਸੀਨੇਸ਼ਨ ਮੁਹਿੰਮ ਦੌਰਾਨ ਅੱਜ ਲਗਾਏ ਗਏ ਟੀਕਿਆਂ ਦੀ ਗਿਣਤੀ ਜਨਸੰਖਿਆ
ਤਰਜੀਹੀ ਸਮੂਹਾਂ ਅਨੁਸਾਰ ਵੱਖ ਵੱਖ ਕੀਤੀ ਗਈ ਹੈ, ਜਿਹੜੀ ਇਸ ਤਰ੍ਹਾਂ ਨਾਲ ਹੈ:
|
|
ਤਾਰੀਖ: 09 ਸਤੰਬਰ, 2021 
|
|
ਸਿਹਤ ਸੰਭਾਲ ਵਰਕਰ
|
|
ਪਹਿਲੀ ਖੁਰਾਕ
|
|
398
|
|
ਦੂਜੀ ਖੁਰਾਕ
|
|
15,830
|
|
ਫਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,102
|
|
ਦੂਜੀ ਖੁਰਾਕ
|
|
64,388
|
|
18-44 ਸਾਲ ਦੀ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
36,63,276
|
|
ਦੂਜੀ ਖੁਰਾਕ
|
|
12,45,991
|
|
≥ 45-59 ਸਾਲ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
9,25,894
|
|
ਦੂਜੀ ਖੁਰਾਕ
|
|
6,63,102
|
|
≥ 60 ਸਾਲ ਉਮਰ ਦੇ ਲੋਕ
|
|
ਪਹਿਲੀ ਖੁਰਾਕ
|
|
4,52,136
|
|
ਦੂਜੀ ਖੁਰਾਕ
|
|
3,48,393
|
|
ਹੁਣ ਤਕ ਦਿੱਤੀ ਗਈ ਪਹਿਲੀ ਖੁਰਾਕ ਦੀ ਕੁਲ ਸੰਖਿਆ
|
|
50,42,806
|
|
ਹੁਣ ਤਕ ਦਿੱਤੀ ਗਈ ਦੂਜੀ ਖੁਰਾਕ ਦੀ ਕੁਲ ਸੰਖਿਆ
|
|
23,37,704
|
|
ਕੁੱਲ
|
|
73,80,510
ਦੇਸ਼ ਦੇ ਸਭ ਤੋਂ ਕਮਜ਼ੋਰ ਆਬਾਦੀ ਸਮੂਹਾਂ ਨੂੰ ਕੋਵਿਡ -19 ਤੋਂ ਬਚਾਉਣ ਦੇ ਇੱਕ ਸਾਧਨ ਵਜੋਂ
ਟੀਕਾਕਰਣ ਅਭਿਆਸ ਦੀ ਉੱਚ ਪੱਧਰੀ ਨਿਯਮਤ ਸਮੀਖਿਆ ਅਤੇ ਨਿਗਰਾਨੀ ਜਾਰੀ ਹੈ.
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਯੋਗ ਗੁਰੂ ਸਵਾਮੀ ਅਧਿਆਤਮਾਨੰਦ ਜੀ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਯੋਗ ਗੁਰੂ ਸਵਾਮੀ ਅਧਿਆਤਮਾਨੰਦ ਜੀ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਉਨ੍ਹਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ ਅਤੇ ਗੰਭੀਰ ਅਧਿਆਤਮਕ ਵਿਸ਼ਿਆਂ ਨੂੰ ਸਮਝਾਉਣ ਦੇ ਉਨ੍ਹਾਂ ਦੇ ਸਰਲ ਤਰੀਕੇ ਦੀ ਯਾਦ ਦਿਵਾਈ। ਪ੍ਰਧਾਨ ਮੰਤਰੀ ਨੇ ਯਾਦ ਕੀਤਾ ਕਿ ਸਵਾਮੀ ਜੀ ਨੇ ਯੋਗ ਸਿੱਖਿਆ ਦੇ ਨਾਲ-ਨਾਲ ਅਹਿਮਦਾਬਾਦ ਦੇ ਸ਼ਿਵਾਨੰਦ ਆਸ਼ਰਮ ਦੁਆਰਾ ਸੰਚਾਲਿਤ ਅਨੇਕ ਰਚਨਾਤਮਕ ਗਤੀਵਿਧੀਆਂ ਦੇ ਜ਼ਰੀਏ ਸਮਾਜ ਦੀ ਸੇਵਾ ਕੀਤੀ।
ਰੱਖਿਆ ਮੰਤਰਾਲਾ
ਭਾਰਤੀ ਨੌਸੇਨਾ ਦਾ ਸਭ ਤੋਂ ਪੁਰਾਣਾ ਹਾਇਡਰੋਗ੍ਰਾਫਿਕ ਸਰਵੇਖਣ ਜਹਾਜ ਆਈ.ਐਨ.ਐਸ. ਸੰਧਾਇਕ ਕਾਰਜਮੁਕਤ
ਭਾਰਤੀ ਨੌਸੇਨਾ ਦੇ ਸਭ ਤੋਂ ਪੁਰਾਣੇ ਹਾਇਡਰੋਗ੍ਰਾਫਿਕ ਸਰਵੇਖਣ ਸਮੁੰਦਰੀ ਜਹਾਜ਼ ਆਈ.ਐਨ.ਐਸ. ਸੰਧਾਇਕ ਨੂੰ ਸ਼ੁੱਕਰਵਾਰ, ਤਾਰੀਖ਼ 04 ਜੂਨ 2021 ਨੂੰ 40 ਗੌਰਵਸ਼ਾਲੀ ਸਾਲਾਂ ਤੱਕ ਰਾਸ਼ਟਰ ਦੀ ਸੇਵਾ ਕਰਨ ਦੇ ਬਾਅਦ ਵਿਸ਼ਾਖਾਪੱਟਨਮ ਦੇ ਨੌਸੇਨਾ ਡਾਕਯਾਰਡ ’ਚ ਕਾਰਜਮੁਕਤ ਕਰ ਦਿੱਤਾ ਗਿਆ। ਸਮਾਰੋਹ ਦੇ ਮੁੱਖ ਮਹਿਮਾਨ ਈਸਟਰਨ ਨੇਵਲ ਕਮਾਂਡ ਦੇ ਫਲੈਗ ਅਧਿਕਾਰੀ ਕਮਾਂਡਿੰਗ ਇਨ ਚੀਫ ਵਾਇਸ ਐਡਮਿਰਲ ਅਜੇਂਦਰ ਬਹਾਦੁਰ ਸਿੰਘ, ਏ.ਵੀ.ਐਸ.ਐਮ., ਵੀ.ਐਸ.ਐਮ. ਦੀ ਹਾਜ਼ਰੀ ’ਚ ਇੱਕ ਸਾਦੇ ਸਮਾਰੋਹ ਵਿੱਚ ਰਾਸ਼ਟਰੀ ਝੰਡਾ, ਨੌਸੇਨਾ ਐਨਸਾਇਨ ਅਤੇ ਡਿਕਮੀਸ਼ਨਿੰਗ ਪੇਨੇਂਟ ਨੂੰ ਸ਼ਾਮ  ਦੇ ਸਮੇਂ ਝੁਕਾ ਕੇ ਕਾਰਜਮੁਕਤ ਕਰ ਦਿੱਤਾ ਗਿਆ। ਇਸ ਕਾਰਜਮੁਕਤ ਸਮਾਰੋਹ ਵਿੱਚ ਭਾਰਤ ਸਰਕਾਰ ਦੇ ਪ੍ਰਮੁੱਖ ਹਾਇਡਰੋਗ੍ਰਾਫਰ ਵਾਇਸ ਐਡਮਿਰਲ ਵਿਨੈ ਬਧਵਾਰ , ਏ.ਵੀ.ਐਸ.ਐਮ, ਐਨ.ਐਮ. ਅਤੇ ਸੇਵਾਰਤ ਹਾਇਡਰੋਗ੍ਰਾਫਰ, ਆਉਟਸਟੇਸ਼ਨ ਚਾਲਕ ਦਲ ਦੇ ਸਾਬਕਾ ਮੈਬਰ ਅਤੇ ਸਾਬਕਾ ਫੌਜੀ ਆਭਾਸੀ ਤਰੀਕੇ ਨਾਲ ਲਾਇਵ ਸਟਰੀਮਿੰਗ ਰਾਹੀਂ ਸਾਮਲ ਹੋਏ ।
ਭਾਰਤੀ ਨੌਸੇਨਾ ਵਿੱਚ ਆਪਣੀ 40 ਸਾਲਾਂ ਦੀ ਸ਼ਾਨਦਾਰ ਸੇਵਾ ਦੇ ਦੌਰਾਨ ਆਈ.ਐਨ.ਐਸ. ਸੰਧਾਇਕ ਨੇ ਭਾਰਤੀ ਪ੍ਰਾਯਦੀਪ ਦੇ ਪੱਛਮੀ ਅਤੇ ਪੂਰਵੀ ਤੱਟਾਂ, ਅੰਡਮਾਨ ਸਾਗਰ ਅਤੇ ਸ਼੍ਰੀਲੰਕਾ, ਮਿਆਂਮਾਰ ਅਤੇ ਬੰਗਲਾਦੇਸ਼ ਸਮੇਤ ਗੁਆਂਢੀ ਦੇਸ਼ਾਂ ਵਿੱਚ 200 ਪ੍ਰਮੁੱਖ ਹਾਇਡਰੋਗ੍ਰਾਫਿਕ ਸਰਵੇਖਣ ਕੀਤੇ। ਇਹ ਜ਼ਹਾਜ 1987 ਵਿੱਚ ਸ਼੍ਰੀਲੰਕਾ ਵਿੱਚ ਭਾਰਤੀ ਸ਼ਾਂਤੀ ਸੇਨਾ ਦੀ ਸਹਾਇਤਾ ਵਾਲੇ ਆਪੇ੍ਰਸ਼ਨ ਪਵਨ ਵਰਗੇ ਕਈ ਮਹੱਤਵਪੂਰਣ ਅਭਿਆਨਾਂ ਵਿੱਚ ਸਰਗਰਮ ਭਾਗੀਦਾਰ ਰਿਹਾ ਹੈ, ਜਿਵੇਂ ਆਪ੍ਰੇਸ਼ਨ ਸਾਰੰਗ, ਆਪੇ੍ਰਸ਼ਨ ਰੇਨਬੋ ਜਿਸ ’ਚ 2004 ਦੀ ਸੁਨਾਮੀ ਦੇ ਬਾਅਦ ਮਾਨਵੀ ਸਹਾਇਤਾ ਪ੍ਰਦਾਨ ਕੀਤੀ ਗਈ ਅਤੇ 2019 ਵਿੱਚ ਪਹਿਲਾਂ ਸੰਯੁਕਤ ਭਾਰਤ-ਅਮਰੀਕਾ ਮਾਨਵੀ ਸਹਾਇਤਾ ਅਤੇ ਆਪਦਾ ਰਾਹਤ  ਅਭਿਆਸ ਟਾਇਗਰ- ਟ੍ਰਾਇੰਫ ’ਚ ਭਾਗੀਦਾਰੀ ਕੀਤੀ ਹੈ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਮਨਸੁਖ ਮੰਡਾਵੀਯਾ ਨੇ ਭਾਰਤੀ ਰੈੱਡ ਕਰਾਸ ਸੁਸਾਇਟੀ ਦੀ ਐਂਬੂਲੈਂਸ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਮਨਸੁਖ ਮੰਡਾਵੀਯਾ ਅਤੇ ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਰਾਜ ਮੰਤਰੀ ਡਾ. ਭਾਰਤੀ ਪ੍ਰਵੀਣ ਪਵਾਰ ਨੇ ਅੱਜ ਨਵੀਂ ਦਿੱਲੀ ਦੇ ਨਿਰਮਾਣ ਭਵਨ ਨਾਲ 33 ਐਂਬੂਲੈਂਸ  ਦੀ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਇਸ ਅਵਸਰ ’ਤੇ ਕੇਂਦਰੀ ਰਸਾਇਣ ਅਤੇ ਖਾਦ ਰਾਜ ਮੰਤਰੀ ਸ਼੍ਰੀ ਭਗਵੰਤ ਖੁਬਾ ਵੀ ਹਾਜ਼ਰ ਸਨ।
ਕੇਂਦਰੀ ਮੰਤਰੀਆਂ ਨੂੰ ਐਂਬੂਲੈਂਸ ਦੁਆਰਾ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਸਾਰੀਆਂ ਸੁਵਿਧਾਵਾਂ ਅਤੇ ਸੇਵਾਵਾਂ ਬਾਰੇ ਜਾਣਕਾਰੀ ਦਿੱਤੀ ਗਈ।
ਇੰਟਰਨੈਸ਼ਨਲ ਫੈਡਰੇਸ਼ਨ ਆਵ੍ ਰੈੱਡ ਕਰਾਸ ਅਤੇ ਰੈੱਡ ਕ੍ਰਿਸੈਂਟ ਸੁਸਾਇਟੀਜ਼  ਨੇ ਭਾਰਤ ਵਿੱਚ ਕੋਵਿਡ ਮਹਾਮਾਰੀ ਨਾਲ ਨਿਪਟਣ ਦੇ ਲਈ ਵੰਡੇ ਗਏ ਧਨ ਦੇ ਤਹਿਤ ਕੁਝ ਧਨਰਾਸ਼ੀ ਏਐੱਲਐੱਸ ਐਂਬੂਲੈਂਸ, ਬੀਐੱਲਐੱਸ ਐਂਬੂਲੈਂਸ, ਮੋਬਾਈਲ ਸਿਹਤ ਇਕਾਈਆਂ ਅਤੇ ਮੋਬਾਈਲ ਬਲੱਡ ਸੰਗ੍ਰਿਹ ਵਾਹਨਾਂ ਦੇ ਲਈ ਨਿਰਧਾਰਿਤ ਕੀਤੀ ਹੈ। ਇਹ 33 ਐਂਬੂਲੈਂਸ ਚਿਕਿਤਸਾ ਵਾਹਨਾਂ ਦੀ ਪਹਿਲੀ ਖੇਪ ਦਾ ਹਿੱਸਾ ਹਨ, ਜਿਨ੍ਹਾਂ ਨੇ ਇੰਡੀਅਨ ਰੈੱਡ ਕਰਾਸ ਸੁਸਾਇਟੀ  ਦੀਆਂ ਵਿਭਿੰਨ ਸ਼ਾਖਾਵਾਂ ਵਿੱਚ ਸਿਹਤ ਅਤੇ ਆਪਦਾ ਪ੍ਰਬੰਧਨ ਸਮਰੱਥਾ ਵਿੱਚ ਸੁਧਾਰ ਦੇ ਲਈ ਭੇਜਿਆ ਜਾ ਰਿਹਾ ਹੈ।
ਆਈਆਰਸੀਐੱਸ ਨੇ ਕੋਵਿਡ-19 ਦੇ ਖਿਲਾਫ਼ ਲੜਾਈ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ ਹੈ ਅਤੇ ਮਹਾਮਾਰੀ ਦੇ ਪ੍ਰਭਾਵ ਨੂੰ ਸੀਮਿਤ ਕਰਨ ਵਿੱਚ ਕਾਫੀ ਯੋਗਦਾਨ ਦਿੱਤਾ ਹੈ। ਆਈਆਰਸੀਐੱਸ ਨੇ ਪੂਰੇ ਦੇਸ਼ ਵਿੱਚ ਬਲੱਡ ਦੀ ਉਪਲਬਧਤਾ ਸੁਨਿਸ਼ਚਿਤ ਕਰਨ ਦੇ ਲਈ ਕੈਂਪ ਆਯੋਜਿਤ ਕੀਤੇ ਹਨ। ਸਿਹਤ ਗਤੀਵਿਧੀਆਂ ਦੀ ਇੱਕ ਵਿਸਤ੍ਰਿਤ ਲੜੀ ਦੇ ਨਾਲ ਬਹੁਆਯਾਮੀ ਕਾਰਵਾਈ ਇੱਕ ਸੰਗਠਨ ਦੇ ਰੂਪ ਵਿੱਚ ਆਈਆਰਸੀਐੱਸ ਦੀ ਸਮਰੱਥਾ ਦਾ ਪ੍ਰਮਾਣ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਜਰਮਨੀ ਅਤੇ ਸੰਯੁਕਤ ਅਰਬ ਅਮੀਰਾਤ  ਦੀ ਆਪਣੀ ਯਾਤਰਾ  ਤੋਂ ਪਹਿਲਾਂ ਪ੍ਰਧਾਨ ਮੰਤਰੀ ਦਾ ਰਵਾਨਗੀ ਬਿਆਨ
ਮੈਂ ਜਰਮਨੀ ਦੀ ਪ੍ਰਧਾਨਗੀ ਹੇਠ ਜੀ7 ਸਮਿਟ ਲਈ ਜਰਮਨੀ ਦੇ ਚਾਂਸਲਰ ਮਹਾਮਹਿਮ ਸ਼੍ਰੀ ਓਲਾਫ ਸਕੋਲਜ਼ ਦੇ ਸੱਦੇ 'ਤੇ ਸ਼ਲੌਸ ਐਲਮੌ , ਜਰਮਨੀ ਦਾ ਦੌਰਾ ਕਰਾਂਗਾ। ਪਿਛਲੇ ਮਹੀਨੇ ਲਾਭਕਾਰੀ ਭਾਰਤ-ਜਰਮਨੀ ਅੰਤਰ-ਸਰਕਾਰੀ ਸਲਾਹ-ਮਸ਼ਵਰੇ  ਤੋਂ ਬਾਅਦ ਚਾਂਸਲਰ ਸਕੋਲਜ਼ ਨੂੰ ਦੁਬਾਰਾ ਮਿਲਣਾ ਖੁਸ਼ੀ ਦੀ ਗੱਲ ਹੋਵੇਗੀ।
ਮਾਨਵਤਾ ਨੂੰ ਪ੍ਰਭਾਵਿਤ ਕਰਨ ਵਾਲੇ ਮਹੱਤਵਪੂਰਨ ਗਲੋਬਲ ਮੁੱਦਿਆਂ 'ਤੇ ਅੰਤਰਰਾਸ਼ਟਰੀ ਸਹਿਯੋਗ ਨੂੰ ਮਜ਼ਬੂਤ ਕਰਨ ਦੀ ਕੋਸ਼ਿਸ਼ ਵਿੱਚ, ਜਰਮਨੀ ਨੇ ਅਰਜਨਟੀਨਾ, ਇੰਡੋਨੇਸ਼ੀਆ, ਸੇਨੇਗਲ ਅਤੇ ਦੱਖਣੀ ਅਫਰੀਕਾ ਜਿਹੇ ਹੋਰ ਲੋਕਤੰਤਰਾਂ ਨੂੰ ਵੀ ਜੀ7 ਸਮਿਟ ਲਈ ਸੱਦਾ ਦਿੱਤਾ ਹੈ। ਸਮਿਟ ਦੇ ਸੈਸ਼ਨਾਂ ਦੌਰਾਨ, ਮੈਂ ਵਾਤਾਵਰਣ, ਊਰਜਾ, ਜਲਵਾਯੂ, ਭੋਜਨ ਸੁਰੱਖਿਆ, ਸਿਹਤ, ਆਤੰਕਵਾਦ ਦਾ ਮੁਕਾਬਲਾ ਕਰਨ, ਲਿੰਗ ਸਮਾਨਤਾ ਅਤੇ ਲੋਕਤੰਤਰ ਜਿਹੇ ਪ੍ਰਮੁੱਖ ਮੁੱਦਿਆਂ 'ਤੇ ਜੀ7 ਦੇਸ਼ਾਂ, ਜੀ7 ਭਾਈਵਾਲ ਦੇਸ਼ਾਂ ਅਤੇ ਮਹਿਮਾਨ ਅੰਤਰਰਾਸ਼ਟਰੀ ਸੰਗਠਨਾਂ ਨਾਲ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕਰਾਂਗਾ। ਮੈਂ ਸਮਿਟ ਦੌਰਾਨ ਕੁਝ ਜੀ-7 ਮੈਂਬਰ ਦੇਸ਼ਾਂ ਅਤੇ ਸੱਦੇ ਗਏ ਦੇਸ਼ਾਂ ਦੇ ਲੀਡਰਾਂ ਨੂੰ ਵੱਖਰੇ ਤੌਰ 'ਤੇ ਮਿਲਣ ਦੀ ਉਮੀਦ ਕਰਦਾ ਹਾਂ।
ਜਰਮਨੀ ਦੇ ਦੌਰੇ ਦੌਰਾਨ, ਮੈਂ ਪੂਰੇ ਯੂਰਪ ਤੋਂ ਭਾਰਤੀ ਡਾਇਸਪੋਰਾ ਦੇ ਮੈਂਬਰਾਂ ਨੂੰ ਮਿਲਣ ਦੀ ਵੀ ਉਮੀਦ ਕਰਦਾ ਹਾਂ, ਜੋ ਆਪਣੀਆਂ ਸਥਾਨਕ ਅਰਥਵਿਵਸਥਾਵਾਂ ਵਿੱਚ ਵੱਡਾ ਯੋਗਦਾਨ ਪਾਉਣ ਦੇ ਨਾਲ-ਨਾਲ, ਯੂਰਪੀਅਨ ਦੇਸ਼ਾਂ ਨਾਲ ਸਾਡੇ ਸਬੰਧਾਂ ਨੂੰ ਵੀ ਮਜ਼ਬੂਤ ਕਰ ਰਹੇ ਹਨ।
ਭਾਰਤ ਵਾਪਸ ਆਉਂਦੇ ਸਮੇਂ, ਮੈਂ 28 ਜੂਨ, 2022 ਨੂੰ ਅਬੂ ਧਾਬੀ, ਸੰਯੁਕਤ ਅਰਬ ਅਮੀਰਾਤ  ਵਿੱਚ ਥੋੜ੍ਹੇ ਸਮੇਂ ਲਈ ਰੁਕ ਕੇ ਸੰਯੁਕਤ ਅਰਬ ਅਮੀਰਾਤ ਦੇ ਸਾਬਕਾ ਰਾਸ਼ਟਰਪਤੀ ਅਤੇ ਅਬੂ ਧਾਬੀ ਦੇ ਸਾਬਕਾ ਸ਼ਾਸਕ ਸ਼ੇਖ ਖਲੀਫਾ ਬਿਨ ਜ਼ਾਯਦ ਅਲ ਨਾਹਯਾਨ ਦੇ ਅਕਾਲ ਚਲਾਣੇ 'ਤੇ ਆਪਣੀ ਵਿਅਕਤੀਗਤ ਸੰਵੇਦਨਾ ਪ੍ਰਗਟ ਕਰਨ ਲਈ ਸੰਯੁਕਤ ਅਰਬ ਅਮੀਰਾਤ ਦੇ ਰਾਸ਼ਟਰਪਤੀ ਅਤੇ ਅਬੂ ਧਾਬੀ ਦੇ ਸ਼ਾਸਕ ਸ਼ੇਖ ਮੁਹੰਮਦ ਬਿਨ ਜ਼ਾਯਦ ਅਲ ਨਾਹਯਾਨ ਨਾਲ ਮੁਲਾਕਾਤ ਕਰਾਂਗਾ।
ਰੇਲ ਮੰਤਰਾਲਾ
ਕਿਸਾਨਾਂ ਨੂੰ ਭਾਰੀ ਪ੍ਰੋਤਸਾਹਨ ਵਜੋਂ ਅਧਿਸੂਚਿਤ ਫਲਾਂ ਤੇ ਸਬਜ਼ੀਆਂ ਲਈ ਕਿਸਾਨ ਰੇਲ ਮਾਲ–ਭਾੜੇ ਵਿੱਚ 50% ਦੀ ਸਬਸਿਡੀ
ਅੰਬ, ਕੇਲਾ, ਅਮਰੂਦ, ਕਿਵੀ, ਲੀਚੀ, ਪਪੀਤਾ, ਮੁਸੰਮੀ, ਸੰਤਰਾ, ਕਿਨੂੰ, ਚਕੋਤਰਾ, ਨਿੰਬੂ, ਅਨਾਨਾਸ, ਅਨਾਰ, ਕਟਹਲ, ਸੇਬ, ਬਦਾਮ, ਆਂਵਲਾ, ਕ੍ਰਿਸ਼ਨਾ ਫਲ ਤੇ ਨਾਸ਼ਪਾਤੀ ਜਿਹੇ ਫਲਾਂ ਤੇ ਫ਼੍ਰੈਂਚ ਬੀਨਜ਼, ਖੀਰਾ, ਬੈਂਗਣ, ਕਾਲੀ ਮਿਰਚ, ਗਾਜਰ, ਫੁੱਲ ਗੋਭੀ, ਮਿਰਚਾਂ , ਭਿੰਡੀ, ਕੱਕੜੀ, ਮਟਰ, ਲੱਸਣ, ਪਿਆਜ਼, ਆਲੂ ਤੇ ਟਮਾਟਰ ਜਿਹੀਆਂ ਸਬਜ਼ੀਆਂ ਦੀ ਟਰਾਂਸਪੋਰਟੇਸ਼ਨ ’ਚ ਤੁਰੰਤ ਪੁੱਜੇਗਾ ਲਾਭ
ਫ਼ੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਦੀ ਯੋਜਨਾ ‘ਅਪਰੇਸ਼ਨ ਗ੍ਰੀਨਸ – ਟੌਪ ਟੂ ਟੋਟਲ ’ ਤਹਿਤ ਰੇਲਵੇ ਮੰਤਰਾਲੇ ਤੇ ਫ਼ੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਨੇ ਅਧਿਸੂਚਿਤ ਫਲਾਂ ਤੇ ਸਬਜ਼ੀਆਂ ਦੀ ਟਰਾਂਸਪੋਰਟੇਸ਼ਨ ਉੱਤੇ 50% ਸਬਸਿਡੀ ਦੇਣ ਦਾ ਫ਼ੈਸਲਾ ਕੀਤਾ ਹੈ
ਇਹ ਸਬਸਿਡੀ 14.10.2020 ਤੋਂ ਕਿਸਾਨ ਰੇਲ ਟ੍ਰੇਨਾਂ ’ਤੇ ਲਾਗੂ ਹੋ ਗਈ ਹੈ
‘ਕਿਸਾਨ ਰੇਲ’ ਦੀਆਂ ਸੇਵਾਵਾਂ ਦੀ ਵਰਤੋਂ ਕਰਨ ਵਾਲੇ ਕਿਸਾਨਾਂ ਨੂੰ ਹੋਰ ਸਹਾਇਤਾ ਤੇ ਪ੍ਰੋਤਸਾਹਨ ਦੇਣ ਲਈ ਰੇਲ ਮੰਤਰਾਲੇ ਅਤੇ ਫ਼ੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਨੇ ਅਧਿਸੂਚਿਤ ਫਲਾਂ ਤੇ ਸਬਜ਼ੀਆਂ ਦੀ ਟਰਾਂਸਪੋਰਟੇਸ਼ਨ ਉੱਤੇ  ‘ਕਿਸਾਨ ਰੇਲ’ ਨੂੰ ਸਿੱਧੀ 50% ਸਬਸਿਡੀ ਦੇਣ ਦਾ ਫ਼ੈਸਲਾ ਕੀਤਾ ਹੈ – ਜਿਸ ਲਈ ਫ਼ੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਦੁਆਰਾ ਰੇਲ ਮੰਤਰਾਲੇ ਨੂੰ ਲੋੜੀਂਦੇ ਫ਼ੰਡ ਮੁਹੱਈਆ ਕਰਵਾਏ ਜਾਣਗੇ।
ਇਹ ਸਬਸਿਡੀ 14 ਅਕਤੂਬਰ, 2020 ਤੋਂ ‘ਕਿਸਾਨ ਰੇਲ’ ਟ੍ਰੇਨਾਂ ਲਈ ਲਾਗੂ ਹੋ ਗਈ ਹੈ।
ਸਬਸਿਡੀ ਤਹਿਤ ਯੋਗ ਵਸਤਾਂ:
ਫਲ – ਅੰਬ, ਕੇਲਾ, ਅਮਰੂਦ, ਕਿਵੀ, ਲੀਚੀ, ਪਪੀਤਾ, ਮੁਸੰਮੀ, ਸੰਤਰਾ, ਕਿਨੂੰ, ਚਕੋਤਰਾ, ਨਿੰਬੂ, ਅਨਾਨਾਸ, ਅਨਾਰ, ਕਟਹਲ, ਸੇਬ, ਬਾਦਾਮ, ਆਂਵਲਾ, ਕ੍ਰਿਸ਼ਨਾ ਫਲ ਅਤੇ ਨਾਸ਼ਪਾਤੀ;
ਸਬਜ਼ੀਆਂ – ਫ਼੍ਰੈਂਚ ਬੀਨਜ਼, ਖੀਰਾ, ਬੈਂਗਣ, ਕਾਲੀ ਮਿਰਚ, ਗਾਜਰ, ਫੁੱਲ ਗੋਭੀ, ਮਿਰਚਾਂ , ਭਿੰਡੀ, ਕੱਕੜੀ,ਮਟਰ, ਲੱਸਣ, ਪਿਆਜ਼, ਆਲੂ ਤੇ ਟਮਾਟਰ।
ਭਵਿੱਖ ’ਚ ਖੇਤੀਬਾੜੀ ਮੰਤਰਾਲੇ ਜਾਂ ਰਾਜ ਸਰਕਾਰ ਦੀ ਸਿਫ਼ਾਰਸ਼ ਦੇ ਅਧਾਰ ’ਤੇ ਕੋਈ ਹੋਰ ਫਲ/ਸਬਜ਼ੀ ਨੂੰ ਸ਼ਾਮਲ ਕੀਤਾ ਜਾ ਸਕਦਾ ਹੈ।
‘ਕਿਸਾਨ ਰੇਲ’ ਖੇਤੀ ਉਤਪਾਦਾਂ ਨੂੰ ਦੇਸ਼ ਦੇ ਇੱਕ ਤੋਂ ਦੂਜੇ ਕੋਣੇ ਤੱਕ ਤੇਜ਼–ਰਫ਼ਤਾਰ ਟਰਾਂਸਪੋਰਟ ਦੁਆਰਾ ਛੇਤੀ ਤੋਂ ਛੇਤੀ ਪਹੁੰਚਾਉਣਾ ਸੁਨਿਸ਼ਚਿਤ ਕਰਦੀ ਹੈ, ਜਿਸ ਨਾਲ ਕਿਸਾਨਾਂ ਤੇ ਖਪਤਕਾਰਾਂ ਦੋਵਾਂ ਨੂੰ ਲਾਭ ਹੁੰਦਾ ਹੈ। ‘ਕਿਸਾਨ ਰੇਲ’ ਛੋਟੇ ਕਿਸਾਨਾਂ ਤੇ ਛੋਟੇ ਕਾਰੋਬਾਰੀਆਂ ਦੀਆਂ ਜ਼ਰੂਰਤਾਂ ਪੂਰੀ ਕਰ ਰਹੀ ਹੈ ਅਤੇ ਇਹ ਕੇਵਲ ਸਥਿਤੀਆਂ ਨੂੰ ਹੀ ਨਹੀਂ ਬਦਲ ਰਹੀ, ਸਗੋਂ ਜੀਵਨ ਵੀ ਬਦਲ ਰਹੀ ਹੈ ਕਿਉਂਕਿ ਇਹ ਕਿਸਾਨਾਂ ਦੀ ਆਮਦਨ ਵਧਾਉਣ ਦੇ ਯਤਨਾਂ ਵਿੱਚ ਮਦਦ ਕਰ ਰਹੀ ਹੈ।
‘ਕਿਸਾਨ ਰੇਲ’ ਯਕੀਨੀ ਤੌਰ ’ਤੇ ਕਿਸਾਨਾਂ ਦੇ ਜੀਵਨ ਬਦਲ ਰਹੀ ਹੈ ਕਿਉਂਕਿ ਤੇਜ਼–ਰਫ਼ਤਾਰ ਤੇ ਸਸਤੀ ਟਰਾਂਸਪੋਰਟ ਨਾਲ ਬਿਹਤਰ ਕੀਮਤ ਦਾ ਭਰੋਸਾ ਮਿਲਦਾ ਹੈ, ਬੇਰੋਕ ਸਪਲਾਈ–ਲੜੀ ਮੁਹੱਈਆ ਹੁੰਦੀ ਹੈ, ਛੇਤੀ ਨਸ਼ਟ ਹੋਣ ਵਾਲੇ ਖੇਤੀ ਉਤਪਾਦ ਤਬਾਹ ਹੋਣ ਤੋਂ ਬਚਾਵ ਰਹਿੰਦਾ ਹੈ, ਇੰਝ ਕਿਸਾਨਾਂ ਦੀ ਆਮਦਨ ਵਧਣ ਦੀ ਸੰਭਾਵਨਾ ਪੈਦਾ ਹੁੰਦੀ ਹੈ।
‘ਕਿਸਾਨ ਰੇਲ’ ਦੀ ਤਾਜ਼ਾ ਸਥਿਤੀ
- ਪਹਿਲੀ ਕਿਸਾਨ ਰੇਲ, ਸਾਬਕਾ ਦੇਵਲਾਲੀ  ਤੋਂ ਦਾਨਾਪੁਰ  ਦਾ ਉਦਘਾਟਨ 7 ਅਗਸਤ, 2020 ਨੂੰ – ਇੱਕ ਹਫ਼ਤਾਵਾਰੀ ਟ੍ਰੇਨ ਵਜੋਂ ਕੀਤਾ ਗਿਆ ਸੀ। ਉਸ ਤੋਂ ਬਾਅਦ ਜਨਤਾ ਦੀ ਪੁਰਜ਼ੋਰ ਮੰਗ ਉੱਤੇ ਇਸ ਟ੍ਰੇਨ ਨੂੰ ਮੁਜ਼ੱਫ਼ਰਪੁਰ  ਤੱਕ ਅੱਗੇ ਵਧਾ ਦਿੱਤਾ ਗਿਆ ਹੈ ਅਤੇ ਇਸ ਨੂੰ ਹਫ਼ਤੇ ਵਿੱਚ ਦੋ–ਵਾਰ ਕਰ ਦਿੱਤਾ ਗਿਆ ਹੈ। ਇਸ ਤੋਂ ਇਲਾਵਾ, ਸਾਂਗਲਾ ਤੋਂ ਪੁਣੇ ਤੱਕ ਲਿੰਕ ਡੱਬਿਆਂ ਦੀ ਸ਼ੁਰੂਆਤ ਵੀ ਕੀਤੀ ਗਈ ਹੈ ਜੋ ਮਨਮਾਡ ਤੋਂ ਇਸ ‘ਕਿਸਾਨ ਰੇਲ’ ਨਾਲ ਆ ਕੇ ਜੁੜਦੇ ਹਨ।
- ਦੂਜੀ ਕਿਸਾਨ ਰੇਲ – ਅਨੰਤਪੁਰ  ਤੋਂ ਆਦਰਸ਼ ਨਗਰ ਦਿੱਲੀ ਤੱਕ – ਦਾ ਉਦਘਾਟਨ 9 ਸਤੰਬਰ, 2020 ਨੂੰ ਇੱਕ ਹਫ਼ਤਾਵਾਰੀ ਟ੍ਰੇਨ ਵਜੋਂ ਕੀਤਾ ਗਿਆ ਸੀ।
- ਤੀਜੀ ਕਿਸਾਨ ਰੇਲ – ਬੰਗਲੁਰੂ  ਤੋਂ ਹਜ਼ਰਤ ਨਿਜ਼ਾਮੁੱਦੀਨ  ਦਾ ਉਦਘਾਟਨ 9 ਸਤੰਬਰ, 2020 ਨੂੰ ਇੱਕ ਹਫ਼ਤਾਵਾਰੀ ਟ੍ਰੇਨ ਵਜੋਂ ਕੀਤਾ ਗਿਆ ਸੀ।
- ਚੌਥੀ ਕਿਸਾਨ ਰੇਲ – ਨਾਗਪੁਰ ਅਤੇ ਵਰੁੜ ਆਰੈਂਜ ਸਿਟੀ  ਤੋਂ ਆਦਰਸ਼ ਨਗਰ ਦਿੱਲੀ ਤੱਕ 14 ਅਕਤੂਬਰ, 2020 ਨੂੰ ਕੀਤਾ ਗਿਆ ਸੀ।
ਇੱਥੇ ਵਰਨਣਯੋਗ ਹੈ ਕਿ ਭਾਰਤੀ ਰੇਲਵੇ ਆਪਣੀਆਂ ਮਾਲ–ਗੱਡੀਆਂ ਜ਼ਰਿਏ ਖੇਤੀ–ਉਤਪਾਦਾਂ ਦੀ ਟਰਾਂਸਪੋਰਟੇਸ਼ਨ ਵਿੱਚ ਨਿਰੰਤਰ ਕੋਸ਼ਿਸ਼ਾਂ ਕਰ ਰਿਹਾ ਹੈ। ਲੌਕਡਾਊਨ ਦੌਰਾਨ ਵੀ ਜ਼ਰੂਰੀ ਵਸਤਾਂ ਦੀ ਨਿਰੰਤਰ ਸਪਲਾਈ ਸੁਨਿਸ਼ਚਿਤ ਕਰਨ ਲਈ ਭਾਰਤੀ ਰੇਲਵੇ ਦੀਆਂ ਮਾਲ–ਗੱਡੀਆਂ ਚਲਦੀਆਂ ਰਹੀਆਂ ਸਨ, ਤਾਂ ਜੋ ਦੇਸ਼ ਦੇ ਕਿਸੇ ਹਿੱਸੇ ਵਿੱਚ ਕੋਈ ਪਰੇਸ਼ਾਨੀ ਨਾ ਆਵੇ। ਕਣਕ, ਦਾਲ਼ਾਂ ਜਿਹੀਆਂ ਫ਼ਸਲਾਂ, ਫਲਾਂ, ਸਬਜ਼ੀਆਂ ਦੀ ਵਧੇਰੇ ਰੇਕਸ ਨਾਲ ਟਰਾਂਸਪੋਰਟ ਵਿੱਚ ਮਹੱਤਵਪੂਰਨ ਸੁਧਾਰ ਦਰਜ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੀਐੱਸਐੱਲਵੀ-ਸੀ 51 / ਐਮਾਜ਼ੋਨੀਆ-1 ਮਿਸ਼ਨ ਦੇ ਪਹਿਲੇ ਡੈਡੀਕੇਟਡ ਕਮਰਸ਼ੀਅਲ ਲਾਂਚ ਦੀ ਸਫਲਤਾ ‘ਤੇ ਐੱਨਐੱਸਆਈਐੱਲ ਅਤੇ ਇਸਰੋ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪੀਐੱਸਐੱਲਵੀ-ਸੀ 51 / ਐਮਾਜ਼ੋਨੀਆ-1 ਮਿਸ਼ਨ ਦੇ ਪਹਿਲੇ ਡੈਡੀਕੇਟਡ ਕਮਰਸ਼ੀਅਲ ਲਾਂਚ ਦੀ ਸਫਲਤਾ ‘ਤੇ ਐੱਨਐੱਸਆਈਐੱਲ ਅਤੇ ਇਸਰੋ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਪੀਐੱਸਐੱਲਵੀ-ਸੀ 51 / ਐਮਾਜ਼ੋਨੀਆ-1 ਮਿਸ਼ਨ ਦੇ ਪਹਿਲੇ ਡੈਡੀਕੇਟਡ ਕਮਰਸ਼ੀਅਲ ਲਾਂਚ ਦੀ ਸਫਲਤਾ ਲਈ ਐੱਨਐੱਸਆਈਐੱਲ ਅਤੇ ਇਸਰੋ ਨੂੰ ਵਧਾਈਆਂ। ਇਸ ਨਾਲ ਦੇਸ਼ ਵਿੱਚ ਪੁਲਾੜ ਸੁਧਾਰਾਂ ਦੇ ਇੱਕ ਨਵੇਂ ਯੁਗ ਦੀ ਸ਼ੁਰੂਆਤ ਹੁੰਦੀ ਹੈ। 18 ਕੋ-ਪਸੈਂਜਰਸ ਵਿੱਚ ਚਾਰ ਛੋਟੇ ਸੈਟੇਲਾਈਟ ਸ਼ਾਮਲ ਸਨ ਜੋ ਸਾਡੇ ਨੌਜਵਾਨਾਂ ਦੇ ਜੋਸ਼ ਅਤੇ ਇਨੋਵੇਸ਼ਨ ਨੂੰ ਪ੍ਰਦਰਸ਼ਿਤ ਕਰਦਾ ਹੈ।"
ਪ੍ਰਧਾਨ ਮੰਤਰੀ ਨੇ ਪੀਐੱਸਐੱਲਵੀ-ਸੀ 51 ਦੁਆਰਾ ਬ੍ਰਾਜ਼ੀਲ ਦੇ ਐਮਾਜ਼ੋਨੀਆ-1 ਸੈਟੇਲਾਈਟ ਦੇ ਸਫਲ ਲਾਂਚ ‘ਤੇ ਬ੍ਰਾਜ਼ੀਲ ਦੇ ਰਾਸ਼ਟਰਪਤੀ ਜਾਇਰ ਬੋਲਸੋਨਾਰੋ ਨੂੰ ਵੀ ਵਧਾਈ ਦਿੱਤੀ।
ਇੱਕ ਹੋਰ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ, "ਪੀਐੱਸਐੱਲਵੀ-ਸੀ 51 ਦੁਆਰਾ ਬ੍ਰਾਜ਼ੀਲ ਦੇ ਐਮਾਜ਼ੋਨੀਆ-1 ਸੈਟੇਲਾਈਟ ਦੇ ਸਫਲ ਲਾਂਚ ‘ਤੇ ਰਾਸ਼ਟਰਪਤੀ @jairbolsonaro ਨੂੰ ਵਧਾਈਆਂ। ਇਹ ਸਾਡੇ ਪੁਲਾੜ ਸਹਿਯੋਗ ਦੇ ਲਈ ਇੱਕ ਇਤਿਹਾਸਿਕ ਪਲ ਹੈ ਅਤੇ ਬ੍ਰਾਜ਼ੀਲ ਦੇ ਵਿਗਿਆਨੀਆਂ ਨੂੰ ਮੇਰੀਆਂ ਸ਼ੁਭਕਾਮਨਾਵਾਂ।"
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਘਰੇਲੂ ਪੀਐੱਨਜੀ ਲਈ ਨਵਾਂ ਗੈਸ ਸਟੋਵ
ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰੀ ਸ਼੍ਰੀ ਰਾਮੇਸ਼ਵਰ ਤੇਲੀ ਨੇ ਅੱਜ ਰਾਜ ਸਭਾ ’ਚ ਇੱਕ ਸੁਆਲ ਦਾ ਲਿਖਤੀ ਜੁਆਬ ਦਿੰਦਿਆਂ ਸੂਚਿਤ ਕੀਤਾ ਕਿ ‘ਪੈਟਰੋਲੀਅਮ ਕੰਜ਼ਰਵੇਸ਼ਨ ਰੀਸਰਚ ਐਸੋਸੀਏਸ਼ਨ’  ਵੱਲੋਂ ‘ਸੀਐੱਸਆਈਆਰ–ਇੰਡੀਅਨ ਇੰਸਟੀਟਿਊਟ ਆਵ੍ ਪੈਟਰੋਲੀਅਮ’  ਦੇਹਰਾਦੂਨ ਦੇ ਤਾਲਮੇਲ ਨਾਲ ‘ਪਾਈਪਡ ਨੈਚੁਰਲ ਗੈਸ’  ਲਈ ਘੱਟ ਈਂਧਨ ਫੂਕਣ ਵਾਲਾ ਇੱਕ ਨਿਵੇਕਲਾ ਘਰੇਲੂ ਕੁਕਿੰਗ ਸਟੋਵ ਵਿਕਸਤ ਕੀਤਾ ਗਿਆ ਹੈ। ਇਹ ਦੇਸ਼ ਵਿੱਚ ਆਪਣੀ ਕਿਸਮ ਦਾ ਪਹਿਲਾ ਉਤਪਾਦ ਹੈ। PNG ਨੂੰ ਸੰਭਾਲਣ ਲਈ ਇਸ ਨਵੇਂ ਸਟੋਵ ਵਿੱਚ ਬਰਨਰ, ਮਿਕਸਿੰਗ ਟਿਊਬ, ਉੱਦਮ ਆਦਿ ਸਮੇਤ ਪੂਰੀ ਬਲਣ ਪ੍ਰਣਾਲੀ  ਨੂੰ ਅਨੁਕੂਲਿਤ ਕੀਤਾ ਗਿਆ ਹੈ। ਸਟੋਵ ਨੂੰ ਸਭ ਤੋਂ ਵੱਧ ਥਰਮਲ  ਕੁਸ਼ਲਤਾ ਲਈ ਅਨੁਕੂਲ ਬਣਾਇਆ ਗਿਆ ਹੈ। ਨਵੇਂ ਵਿਕਸਤ PNG ਸਟੋਵ ਦੀ ਥਰਮਲ ਕੁਸ਼ਲਤਾ ਲਗਭਗ 55% ਹੈ, ਜਦੋਂ ਕਿ ਇਸ ਵੇਲੇ ਘਰੇਲੂ ਪਰਿਵਾਰਾਂ ਦੁਆਰਾ PNG 'ਤੇ ਵਰਤੇ ਜਾ ਰਹੇ ਸੋਧੇ ਹੋਏ LPG ਸਟੋਵ ਦੀ ਵੱਧ ਤੋਂ ਵੱਧ ਕੁਸ਼ਲਤਾ 40% ਹੈ।
PCRA ਇਸ ਨਵੇਂ ਵਿਕਸਤ PNG ਸਟੋਵ ਨੂੰ ਉਤਸ਼ਾਹਿਤ ਕਰ ਰਿਹਾ ਹੈ, ਜਿਸ ਦੀ ਕੀਮਤ ਲਗਭਗ ਆਮ LPG ਸਟੋਵ ਦੇ ਸਮਾਨ ਹੈ। PCRA ਨੇ ਸਮੁੱਚੇ ਭਾਰਤ ਵਾਸਤੇ PNG ਗਾਹਕਾਂ ਲਈ EESL ਦੁਆਰਾ ਇਸ ਨਵੇਂ PNG ਸਟੋਵ ਦੀ ਮਾਰਕੀਟਿੰਗ ਲਈ ਇੱਕ ਮਾਡਲ ਵਿਕਸਤ ਕਰਨ ਅਤੇ ਲਾਗੂ ਕਰਨ ਲਈ ਊਰਜਾ ਮੰਤਰਾਲੇ ਅਧੀਨ ਊਰਜਾ ਕੁਸ਼ਲਤਾ ਸੇਵਾਵਾਂ ਲਿਮਿਟਿਡ  ਨਾਲ ਇੱਕ ਸਹਿਮਤੀ–ਪੱਤਰ  'ਤੇ ਹਸਤਾਖਰ ਕੀਤੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਾਇਕ੍ਰੋਨ ਟੈਕਨੋਲੋਜੀ ਦੇ ਪ੍ਰਧਾਨ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਸੰਜੈ ਮਹਿਰੋਤਰਾ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਦੇ ਗਾਂਧੀਨਗਰ ਵਿੱਚ ਮਾਇਕ੍ਰੋਨ ਟੈਕਨੋਲੋਜੀ ਦੇ ਪ੍ਰਧਾਨ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਸੰਜੈ ਮਹਿਰੋਤਰਾ ਨਾਲ ਮੁਲਾਕਾਤ ਕੀਤੀ। ਉਨ੍ਹਾਂ ਨੇ ਭਾਰਤ ਵਿੱਚ ਸੈਮੀਕੰਡਕਟਰਾਂ ਦੇ ਉਤਪਾਦਨ ਨਾਲ ਜੁੜੇ ਈਕੋਸਿਸਟਮ ਨੂੰ ਮਜ਼ਬੂਤ ਕਰਨ ਦੀ ਮਾਇਕ੍ਰੋਨ ਟੈਕਨੋਲੋਜੀ ਦੀਆਂ ਯੋਜਨਾਵਾਂ ‘ਤੇ ਚਰਚਾ ਕੀਤੀ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਮਾਇਕ੍ਰੋਨ ਟੈੱਕ  ਦੇ ਪ੍ਰਧਾਨ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਸੰਜੈ ਮਹਿਰੋਤਰਾ ਨੇ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ  ਨਾਲ ਗਾਂਧੀਨਗਰ ਵਿੱਚ ਮੁਲਾਕਾਤ ਕੀਤੀ। ਉਨ੍ਹਾਂ ਨੇ ਭਾਰਤ ਵਿੱਚ ਸੈਮੀਕੰਡਕਟਰਾਂ ਦੇ ਉਤਪਾਦਨ ਨਾਲ ਜੁੜੇ ਈਕੋਸਿਸਟਮ ਨੂੰ ਮਜ਼ਬੂਤ ਕਰਨ ਦੀਆਂ ਮਾਇਕ੍ਰੋਨ ਟੈਕਨੋਲੋਜੀ ਦੀਆਂ ਯੋਜਨਾਵਾਂ ‘ਤੇ ਚਰਚਾ ਕੀਤੀ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਐਕਟਿਵ ਕੇਸਾਂ ਦੀ ਗਿਣਤੀ ਹੋਰ ਘੱਟ ਕੇ ਸਿਰਫ 3.52 ਲੱਖ ਰਹਿ ਗਈ ਹੈ; 149 ਦਿਨਾਂ ਵਿੱਚ ਸਭ ਤੋਂ ਘੱਟ
ਰੋਜ਼ਾਨਾ ਨਵੀਆਂ ਰਿਕਵਰੀਆਂ ਪਿਛਲੇ 17 ਦਿਨਾਂ ਤੋਂ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਮਾਮਲਿਆਂ ਨਾਲੋਂ ਵੱਧ ਹਨ
93.88 ਲੱਖ ਦੀਆਂ ਕੁੱਲ ਰਿਕਵਰੀਆਂ ਦੇ ਨਾਲ, ਰਿਕਵਰੀ ਦੀ ਦਰ 95 ਫੀਸਦ ਦੇ ਨੇੜੇ ਪੁੱਜੀ
ਭਾਰਤ ਵਿੱਚ ਐਕਟਿਵ ਮਾਮਲੇ ਅੱਜ 3,52,586'ਤੇ ਖੜੇ ਹਨ। ਕੁੱਲ ਪੁਸ਼ਟੀ ਵਾਲੇ ਮਾਮਲਿਆਂ ਵਿੱਚ ਐਕਟਿਵ ਮਾਮਲਿਆਂ ਦਾ ਹਿੱਸਾ ਹੋਰ ਘਟ ਕੇ 3.57 ਫੀਸਦ ਰਹਿ ਗਿਆ ਹੈ।ਇਹ 149 ਦਿਨਾਂ ਬਾਅਦ ਸਭ ਤੋਂ ਘੱਟ ਹੈ । 18 ਜੁਲਾਈ, 2020 ਨੂੰ ਕੁੱਲ ਐਕਟਿਵ ਕੇਸ 3,58,692 ਸਨ ।
ਨਵੇਂ ਪੁਸ਼ਟੀ ਵਾਲੇ ਕੇਸਾਂ ਨਾਲੋਂ ਰੋਜ਼ਾਨਾ ਵਧੇਰੇ ਰਿਕਵਰੀ ਨੇ ਐਕਟਿਵ ਕੇਸਾਂ ਦੀ ਗਿਣਤੀ ਵਿੱਚ ਕੁੱਲ ਹੋਰ ਕਮੀ ਨੂੰ ਯਕੀਨੀ ਬਣਾਇਆ ਹੈ । ਪਿਛਲੇ 24 ਘੰਟਿਆਂ ਦੌਰਾਨ ਐਕਟਿਵ ਮਾਮਲਿਆਂ ਵਿੱਚ 3,960 ਕੇਸਾਂ ਦੀ ਕੁੱਲ ਗਿਰਾਵਟ ਦਰਜ ਕੀਤੀ ਗਈ ਹੈ।
ਪਿਛਲੇ 24 ਘੰਟਿਆਂ ਵਿੱਚ ਰਾਸ਼ਟਰੀ ਗਿਣਤੀ ਵਿੱਚ 27,071 ਨਵੇਂ ਪੁਸ਼ਟੀ ਵਾਲੇ ਕੇਸ ਸ਼ਾਮਲ ਕੀਤੇ ਗਏ ਹਨ ਜਦੋਂ ਕਿ ਪਿਛਲੇ 24 ਘੰਟਿਆਂ ਵਿੱਚ 30,695 ਕੇਸ ਰਿਕਵਰ ਹੋਏ ਹਨ। ਰੋਜ਼ਾਨਾ ਦੀ ਰਿਕਵਰੀ ਪਿਛਲੇ 17 ਦਿਨਾਂ ਤੋਂ ਨਵੇਂ ਪੁਸ਼ਟੀ ਵਾਲੇ ਕੇਸਾਂ ਨਾਲੋਂ ਵੱਧ ਰਹੀ ਹੈ ।
ਠੀਕ ਹੋਣ ਵਾਲੇ ਲੋਕਾਂ ਦੀ ਕੁੱਲ ਗਿਣਤੀ 94 ਲੱਖ  ਦੇ ਨੇੜੇ ਪੁੱਜ ਗਈ ਹੈ । ਰਿਕਵਰੀ ਦਰ94.98 ਫੀਸਦ ਤੱਕ ਸੁਧਰ ਗਈ ਹੈ। । ਇਲਾਜ ਕਰਵਾ ਰਹੇ ਮਰੀਜ਼ਾਂ ਅਤੇ ਠੀਕ ਹੋਣ ਵਾਲੇ ਮਰੀਜ਼ਾਂ ਵਿਚਲਾਪਾੜਾ ਲਗਾਤਾਰ ਵਧਦਾ ਜਾ ਰਿਹਾ ਹੈ ਅਤੇ ਇਸ ਸਮੇਂ ਇਹ 9,035,573 ਤੇ ਖੜਾ ਹੈ।
ਦਸ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿਚੋਂ ਰਿਕਵਰੀ ਦੇ 75.58 ਫੀਸਦ ਮਾਮਲੇ ਸਾਹਮਣੇ ਆਏ ਹਨ।ਕੇਰਲ ਵਿੱਚ ਕੋਵਿਡ ਤੋਂ ਇੱਕ ਦਿਨ ਦੀ ਸਭ ਤੋਂ ਵੱਧ 5,258 ਦੀ ਰਿਕਵਰੀ ਦਰਜ ਕੀਤੀ ਗਈ ਹੈ।ਮਹਾਰਾਸ਼ਟਰਵਿੱਚ 3,083 ਨਵੀਆਂ ਰਿਕਵਰੀਆਂ ਦਰਜ ਕੀਤੀਆਂ ਗਈਆਂ ਹਨ। ਪੱਛਮੀ ਬੰਗਾਲ ਵਿੱਚ ਹੋਰ 2,994 ਦੀ ਰੋਜ਼ਾਨਾ ਰਿਕਵਰੀ ਦਰਜ ਕੀਤੀ ਗਈ ਹੈ ।
ਨਵੇਂ ਪੁਸ਼ਟੀ ਵਾਲੇ ਕੇਸਾਂ ਵਿੱਚੋਂ 75.82 ਫੀਸਦ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦਰਤ ਹਨ ।ਕੇਰਲ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ ਸਭ ਤੋਂ ਵੱਧ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਕੇਸ ਦਰਜ ਕੀਤੇ ਗਏ ਹਨ,ਜਿਨ੍ਹਾਂ ਦੀ ਗਿਣਤੀ 4,698 ਹੈ। ਮਹਾਰਾਸ਼ਟਰ ਵਿੱਚ 3,717 ਨਵੇਂ ਕੇਸ ਦਰਜ ਕੀਤੇ ਗਏ ਜਦਕਿ ਪੱਛਮੀ ਬੰਗਾਲ ਵਿੱਚ ਕੱਲ੍ਹ 2,580 ਨਵੇਂ ਪੁਸ਼ਟੀ ਵਾਲੇ ਕੇਸ ਸਾਹਮਣੇ ਆਏ ਹਨ।
ਪਿਛਲੇ 24 ਘੰਟਿਆਂ ਦੌਰਾਨ ਰਿਪੋਰਟ ਕੀਤੇ ਗਏ 336 ਮੌਤ ਦੇ ਮਾਮਲਿਆਂ ਵਿੱਚੋਂ 10 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦਾ ਹਿੱਸਾ 79.46 ਫੀਸਦ ਹੈ। ਰਿਪੋਰਟ ਕੀਤੀਆਂ ਗਈਆਂ ਨਵੀਂਆਂ ਮੌਤਾਂ ਵਿੱਚੋਂ 20.83 ਫੀਸਦ ਮੌਤਾਂ ਮਹਾਰਾਸ਼ਟਰ ਨਾਲ ਸੰਬੰਧਿਤ ਹਨ, ਜਿਥੇ 70 ਮੌਤਾਂ ਹੋਈਆਂ ਹਨ। ਪੱਛਮੀ ਬੰਗਾਲ ਅਤੇ ਦਿੱਲੀ ਵਿਚ ਕ੍ਰਮਵਾਰ 47 ਅਤੇ 33 ਨਵੀਂਆਂ ਮੌਤਾਂ ਹੋਈਆਂ ਹਨ ।
ਸੱਭਿਆਚਾਰ ਮੰਤਰਾਲਾ
ਵੰਦੇ ਭਾਰਤ ਨ੍ਰਿਤਯ ਉਤਸਵ ਦੇ ਗ੍ਰੈਂਡ ਫਿਨਾਲੇ ਦੀ ਰਾਸ਼ਟਰ ਪੱਧਰੀ ਪ੍ਰਤੀਯੋਗਤਾ ਦੇ ਲਈ 980 ਡਾਂਸਰਾਂ ਦੀ ਚੋਣ
ਫਾਈਨਲਲਿਸਟ ਤੋਂ ਚੁਣੇ ਗਏ 500 ਡਾਂਸਰਾਂ ‘ਨਾਰੀ ਸ਼ਕਤੀ’ ਵਿਸ਼ੇ ’ਤੇ ਗਣਤੰਤਰ ਦਿਵਸ 2023 ਦੇ ਦੌਰਾਨ ਸਾਨਦਾਰ ਸੱਭਿਆਚਾਰਕ ਸ਼ੋਅ ਦਾ ਪ੍ਰਦਰਸ਼ਨ ਕਰਨਗੇ
-
ਗ੍ਰੈਂਡ ਫਿਨਾਲੇ ਵਿੱਚ 20 ਦਸੰਬਰ 2022 ਦੀ ਸ਼ਾਮ ਨੂੰ ਇੱਕ ਵਿਸ਼ੇਸ਼ ਸਮਾਰੋਹ ਵੀ ਹੋਵੇਗਾ, ਜਿਸ ਵਿੱਚ ਲੋਕਾ ਸਭਾ ਸਪੀਕਰ, ਸ਼੍ਰੀ ਓਮ ਪ੍ਰਕਾਸ਼ ਬਿਰਲਾ, ਕੇਂਦਰੀ ਸੱਭਿਆਚਾਰ, ਟੂਰਿਜ਼ਮ ਅਤੇ ਉੱਤਰ ਪੂਰਬੀ ਖੇਤਰ ਮੰਤਰੀ ਸ਼੍ਰੀ ਜੀ. ਕੇ. ਰੈੱਡੀ ਦੀ ਗਰਿਮਈ ਉਪਸਥਿਤੀ ਹੋਵੇਗੀ।
ਸੱਭਿਆਚਾਰ ਮੰਤਰਾਲੇ ਨੇ ਵੰਦੇ ਭਾਰਤ ਨ੍ਰਿਤਯ ਉਤਸਵ 2023 ਦੀ ਦੋ ਦਿਨਾਂ ਰਾਸ਼ਟਰੀ ਪੱਧਰ ਦੀ ਪ੍ਰਤੀਯੋਗਤਾ  ਦਾ ਆਯੋਜਨ ਕੀਤਾ ਹੈ। ਪ੍ਰਤੀਯੋਗਤਾ ਪਹਿਲੇ ਦਿਨ 19 ਦਸੰਬਰ ਨੂੰ ਨਵੀਂ ਦਿੱਲੀ ਦੇ ਜਵਾਹਰਲਾਲ ਨਹਿਰੂ ਸਟੇਡੀਅਮ ਵਿੱਚ ਆਯੋਜਿਤ ਕੀਤੀ ਗਈ। ਪ੍ਰਤੀਯੋਗਤਾ 20 ਦਸੰਬਰ ਨੂੰ ਆਯੋਜਿਤ ਕੀਤੀ ਜਾ ਰਹੀ ਹੈ ਅਤੇ ਰਾਸ਼ਟਰੀ ਪੱਧਰੀ ਦੀ ਪ੍ਰਤੀਯੋਗਤਾ  ਵਿੱਚ ਹਿੱਸਾ ਲੈਣ ਦੇ ਲਈ 980 ਡਾਂਸਰਸ ਚੁਣੇ ਗਏ ਹਨ।
ਸਨਗ੍ਰੇਨ ਡਾਂਸ ਅਕੈਡਮੀ, ਸਨਗ੍ਰੇਨ ਅੰਬ੍ਰੇਲਾ ਡਾਂਸ 
ਸ਼ਰਧਾ ਅਤੇ ਅਦਿਤੀ, ਭਰਤਨਾਟ੍ਯਮ 
ਗ੍ਰੈਂਡ ਫਿਨਾਲੇ ਵਿੱਚ 20 ਦਸੰਬਰ 2022 ਦੀ ਸ਼ਾਮ ਨੂੰ ਵਿਸ਼ੇਸ਼ ਸਮਾਰੋਹ ਵੀ ਹੋਵੇਗਾ, ਜਿਸ ਵਿੱਚ ਲੋਕ ਸਭਾ ਸਪੀਕਰ, ਸ਼੍ਰੀ ਓਮ ਬਿਰਲਾ, ਕੇਂਦਰੀ ਸੱਭਿਆਚਾਰ, ਟੂਰਿਜ਼ਮ ਅਤੇ ਉੱਤਰ ਪੂਰਬੀ ਖੇਤਰ ਮੰਤਰੀ, ਸ਼੍ਰੀ ਜੀ. ਕੇ. ਰੈੱਡੀ, ਸੱਭਿਆਚਾਰ ਅਤੇ ਸੰਸਦੀ ਮਾਮਲੇ ਰਾਜ ਮੰਤਰੀ ਸ਼੍ਰੀ ਅਰਜੁਨ ਮੇਘਵਾਲ, ਸੱਭਿਆਚਾਰ ਅਤੇ ਵਿਦੇਸ਼ ਰਾਜ ਮੰਤਰੀ ਸ਼੍ਰੀਮਤੀ ਮੀਨਾਕਸ਼ੀ ਲੇਖੀ ਅਤੇ ਰੱਖਿਆ ਰਾਜ ਮੰਤਰੀ ਸ਼੍ਰੀ ਅਜੈ ਭੱਟ ਵੀ ਉਪਸਥਿਤ ਹੋਣਗੇ।
ਗੇਡੀ ਲੋਕ ਨ੍ਰਿਤਯ, ਛੱਤੀਸਗੜ੍ਹ
ਮਨੀਸ਼ਾ ਨ੍ਰਿਤਯਾਲਯ ਸ਼ਾਸ਼ਤਰੀ 
ਵੰਦੇ ਭਾਰਤ ਨ੍ਰਿਤਯ ਉਤਸਵ 2023, ਗਣਤੰਤਰ ਦਿਵਸ ਸਮਾਰੋਹ 2023 ਦੀ ਸਰਪ੍ਰਸਤੀ ਵਿੱਚ ਸੱਭਿਆਚਾਰਕ ਅਤੇ ਰੱਖਿਆ ਮੰਤਰਾਲੇ ਦੁਆਰਾ ਆਯੋਜਿਤ ਕੀਤੀ ਜਾ ਰਹੀ ਨ੍ਰਿਤਯ ਪ੍ਰਤੀਯੋਗਤਾ ਹੈ। ਇਹ ਪ੍ਰਤੀਯੋਗਤਾ ਤਿੰਨ ਪੜਾਵਾਂ-ਰਾਜਾਂ-ਕੇਂਦਰ ਸ਼ਾਸਿਤ ਪੱਧਰ, ਖੇਤਰ ਪੱਧਰ ਅਤੇ ਰਾਸ਼ਟਰੀ ਪੱਧਰ ’ਤੇ ਆਯੋਜਿਤ ਕੀਤੀ ਜਾ ਰਹੀ ਹੈ।
ਸਵਾਤੀ ਅਗਰਵਾਲ ਅਤੇ ਸਮੂਹ, ਸ਼ਾਸਤਰੀ 
ਅੱਚ ਡਾਂਸ ਗਰੁੱਪ 
15 ਅਕਤੂਬਰ ਤੋਂ 10 ਨਵੰਬਰ 2022 ਤੱਕ 17 ਤੋਂ 30 ਉਮਰ ਵਰਗੇ ਦੇ ਪ੍ਰਤੀਭਾਗੀਆਂ ਤੋਂ ਲੋਕ/ਕਬਾਇਲੀ, ਸਾਸ਼ਤਰੀ ਅਤੇ ਸਮਕਾਲੀਨ/ਫਿਊਜਨ ਦੀਆਂ ਢੰਗਾਂ ਵਿੱਚ ਐਂਟਰੀਆਂ ਲਈ ਸੱਦਾ ਦਿੱਤਾ ਗਿਆ ਸੀ। ਸੱਭਿਆਚਾਰ ਮੰਤਰਾਲੇ ਦੇ ਸੱਤ ਖੇਤਰੀ ਸੱਭਿਆਚਾਰਕ ਕੇਂਦਰੀ ਦੁਆਰਾ 17 ਨਵੰਬਰ ਤੋਂ 10 ਦਸੰਬਰ 2022 ਤੱਕ ਰਾਜ-ਕੇਂਦਰ ਸ਼ਾਸਿਤ ਖੇਤਰ ਪੱਧਰ ਅਤੇ ਖੇਤਰੀ ਪੱਧਰ ਦੀਆਂ ਪ੍ਰਤੀਯੋਗਤਾਵਾਂ ਦਾ ਆਯੋਜਨ ਕੀਤਾ ਗਿਆ ਹੈ।
ਫਾਈਨਸਲਿਸਟ ਵਿਚੋਂ ਚੁਣ ਗਏ 500 ਡਾਂਸਰਸ ਨਾਰੀ ਸ਼ਕਤੀ ਵਿਸ਼ੇ ’ਤੇ ਗਣਤੰਤਰ ਦਿਵਸ 2023 ਦੇ ਦੌਰਾਨ ਸ਼ਾਨਦਾਰ ਸੱਭਿਆਚਾਰ ਪ੍ਰੋਗਰਾਮ ਦਾ ਪ੍ਰਦਰਸ਼ਨ ਕਰਨਗੇ। ਇਸ ਦੇ ਲਈ ਮੰਨੇ-ਪ੍ਰਮੰਨੇ ਕੋਰਿਓਗ੍ਰਾਫਰਾਂ, ਸੰਗੀਤਕਾਰ, ਲੇਖਕ ਅਤੇ ਕ੍ਰਿਏਟਿਵ ਡਿਜਾਇਨਾਂ ਦੀ ਇੱਕ ਕ੍ਰਿਏਟਿਵ ਟੀਮ ਨੂੰ ਨਿਯੁਕਤ ਕੀਤਾ ਗਿਆ ਹੈ ਤਾਕਿ ਨਿਰਵਿਘਨ ਸੱਭਿਆਚਾਰਕ ਸ਼ੋਅ ਦੀ ਕਲਪਨਾ ਕੀਤੀ ਜਾ ਸਕੇ।
ਰਸਾਇਣ ਤੇ ਖਾਦ ਮੰਤਰਾਲਾ
ਸਰਕਾਰ ਕੋਵਿਡ 19 ਦੀ ਹਰੇਕ ਜ਼ਰੂਰੀ ਦਵਾਈ ਦੀ ਸਪਲਾਈ ਦੀ ਨਿਗਰਾਨੀ ਕਰ ਰਹੀ ਹੈ
ਕੋਵਿਡ 19 ਦੀਆਂ ਸਾਰੀਆਂ ਦਵਾਈਆਂ ਹੁਣ ਭਾਰਤ ਵਿੱਚ ਉਪਲੱਬਧ ਹਨ
ਰਾਜ ਮੰਤਰੀ ਸ਼੍ਰੀ ਮਨਸੁੱਖ ਮਾਂਡਵੀਯਾ ਨੇ ਅੱਜ ਭਰੋਸਾ ਦਿੱਤਾ ਹੈ ਕਿ ਸਰਕਾਰ ਕੋਵਿਡ 19 ਦੀ ਹਰੇਕ ਜ਼ਰੂਰੀ ਦਵਾਈ ਦੀ ਸਪਲਾਈ ਦੀ ਨਿਗਰਾਨੀ ਕਰ ਰਹੀ ਹੈ । ਉਤਪਾਦਨ ਵਧਾਉਣ ਅਤੇ ਦਰਾਮਦ ਵਧਾਉਣ ਨਾਲ ਹੁਣ ਕੋਵਿਡ 19 ਦੇ ਪ੍ਰਬੰਧਨ ਲਈ ਵਰਤੀਆਂ ਜਾਣ ਵਾਲੀਆਂ ਸਾਰੀਆਂ ਦਵਾਈਆਂ ਭਾਰਤ ਵਿੱਚ ਉਪਲਬੱਧ ਹਨ । ਇਹਨਾਂ ਦਵਾਈਆਂ ਦੀ ਉਪਲਬੱਧਤਾ 3 ਪੱਧਰ ਦੀ ਰਣਨੀਤੀ — ਸਪਲਾਈ ਚੇਨ ਪ੍ਰਬੰਧ , ਮੰਗ , ਪ੍ਰਬੰਧ ਅਤੇ ਕਿਫਾਇਤੀ — ਨੂੰ ਲਾਗੂ ਕਰਨ ਦੁਆਰਾ ਨਿਗਰਾਨੀ ਕੀਤੀ ਜਾ ਰਹੀ ਹੈ ।
ਪ੍ਰੋਟੋਕੋਲ ਦਵਾਈਆਂ :—
1. ਰੇਮਡੇਸਿਵਿਰ
2. ਇਨਕੋਸਾਪ੍ਰੀਨ
3. ਮਿਥਾਈਲਪ੍ਰੈਡਨੀਸਲੋਨ
4. ਡੈਕਸਾਮੈਥਾਸੋਨ
5. ਤੋਲੀਸੀਜ਼ੂਮੈਬ
6. ਆਈਵਰਮੈਕਟੀਨ
ਗੈਰ ਪ੍ਰੋਟੋਕੋਲ ਦਵਾਈਆਂ :—
8. ਫੈਵੀਪੀਰਾਵੀਰ
8. ਐੱਮਫੋਟੈਰੀਸੀਨ
9. ਐਪੀਕਸਾਬੈਨ
ਸੀ ਡੀ ਐੱਸ ਸੀ ਓ ਅਤੇ ਐੱਨ ਪੀ ਪੀ ਏ ਉਤਪਾਦਕਾਂ ਨਾਲ ਉਤਪਾਦਨ ਵਧਾਉਣ ਬਾਰੇ ਤਾਲਮੇਲ ਕਰ ਰਹੇ ਹਨ ਅਤੇ ਮੌਜੂਦਾ ਭੰਡਾਰ , ਮੌਜੂਦਾ ਸਮਰੱਥਾ ਅਤੇ ਮਈ 2021 ਲਈ ਪ੍ਰਸਤਾਵਿਤ ਉਤਪਾਦਨ ਬਾਰੇ ਡਾਟਾ ਲੈ ਰਹੇ ਹਨ ।
1. ਰੇਮਡੇਸਿਵਿਰ :—ਕੇਵਲ 25 ਦਿਨਾਂ ਵਿੱਚ ਰੇਮਡੇਸਿਵਿਰ ਉਤਪਾਦਨ ਕਰਨ ਵਾਲੇ ਪਲਾਂਟਾਂ ਦੀ ਗਿਣਤੀ 20 ਤੋਂ 60 ਕਰਕੇ ਵਧੇਰੇ ਉਪਲਬੱਧਤਾ 3 ਗੁਣਾ ਕੀਤੀ ਗਈ ਹੈ ।ਉਤਪਾਦਨ 10 ਗੁਣਾ ਵਧਿਆ ਹੈ , ਅਪ੍ਰੈਲ 2021 ਵਿੱਚ 10 ਲੱਖ ਟੀਕੇ ਦਾ ਉਤਪਾਦਨ ਸੀ , ਜਦਕਿ ਮਈ 2021 ਮਹੀਨੇ ਵਿੱਚ ਇਹ 1 ਕਰੋੜ ਟੀਕੇ ਹੋ ਗਿਆ ਹੈ ।
2. ਤੋਸੀਲੀਜ਼ੂਮੈਬ ਟੀਕਾ :—ਦਰਾਮਦ ਦੁਆਰਾ ਦੇਸ਼ ਵਿੱਚ ਇਸ ਦੀ ਉਪਲਬੱਧਤਾ ਆਮ ਸਮੇਂ ਵਿੱਚ ਉਪਲਬੱਧਤਾ ਦੇ ਮੁਕਾਬਲੇ 20 ਗੁਣਾ ਹੋ ਗਈ ਹੈ ।
3. ਡੈਕਸਾਮੈਥਾਸੋਨ 0.5 ਮਿਲੀਗ੍ਰਾਮ ਗੋਲੀ :—ਮਹੀਨੇ ਦੇ ਅੰਦਰ—ਅੰਦਰ 6 ਤੋਂ 8 ਗੁਣਾ ਉਤਪਾਦਨ ਵਧਾਇਆ ਗਿਆ ਹੈ ।
4. ਡੈਕਸਾਮੈਥਾਸੋਨ ਟੀਕਾ :—ਇਸ ਦਾ ਉਤਪਾਦਨ ਤਕਰੀਬਨ 2 ਗੁਣਾ ਵਧਾਇਆ ਗਿਆ ਹੈ ।
5. ਇਨਕੋਸਾਪ੍ਰੀਨ ਟੀਕਾ :—ਕੇਵਲ ਇੱਕ ਮਹੀਨੇ ਵਿੱਚ 4 ਗੁਣਾ ਉਤਪਾਦਨ ਵਧਾਇਆ ਗਿਆ ਹੈ ।
6. ਮਿਥਾਈਲਪ੍ਰੈਡਨੀਸਲੋਨ ਟੀਕਾ :—ਇੱਕ ਮਹੀਨੇ ਦੇ ਸਮੇਂ ਵਿੱਚ ਲੱਗਭਗ 3 ਗੁਣਾ ਉਤਪਾਦਨ ਵਧਾਇਆ ਗਿਆ ਹੈ ।
7. ਆਈਵਰਮੈਕਟੀਨ 12 ਮਿਲੀਗ੍ਰਾਮ ਗੋਲੀ :—ਇਸ ਦਾ ਉਤਪਾਦਨ ਦੇਸ਼ ਵਿੱਚ ਇੱਕ ਮਹੀਨੇ ਦੇ ਅੰਦਰ 5 ਗੁਣਾ ਵਧਾਇਆ ਗਿਆ ਹੈ , ਅਪ੍ਰੈਲ ਵਿੱਚ ਇਹ ਉਤਪਾਦਨ 150 ਲੱਖ ਸੀ , ਜਦਕਿ ਮਈ 2021 ਵਿੱਚ 777 ਲੱਖ ਹੋ ਗਿਆ ਹੈ ।
8. ਫੈਵੀਪੀਰਾਵੀਰ :—ਇਹ ਗੈਰ ਪ੍ਰੋਟੋਕੋਲ ਦਵਾਈ ਹੈ, ਪਰ ਇਸ ਨੂੰ ਵਾਇਰਸ ਲੋਡ ਘਟਾਉਣ ਲਈ ਵਰਤਿਆ ਜਾਂਦਾ ਹੈ ।ਇੱਕ ਮਹੀਨੇ ਦੇ ਅੰਦਰ ਉਤਪਾਦਨ 4 ਗੁਣਾ ਵਧਾਇਆ ਗਿਆ ਹੈ ।ਅਪ੍ਰੈਲ 2021 ਵਿੱਚ 326.5 ਲੱਖ ਸੀ , ਜੋ ਮਈ 2021 ਵਿੱਚ ਵੱਧ ਕੇ 1644 ਲੱਖ ਹੋ ਗਿਆ ਹੈ ।
9. ਐੱਮਫੋਟੈਰੀਸੀਨ ਬੀ ਟੀਕਾ :—ਇੱਕ ਮਹੀਨੇ ਵਿੱਚ ਉਤਪਾਦਨ 3 ਗੁਣਾ ਵਧਾਇਆ ਗਿਆ ਹੈ ।3.80 ਲੱਖ ਟੀਕਿਆਂ ਦਾ ਉਤਪਾਦਨ ਕੀਤਾ ਜਾ ਰਿਹਾ ਹੈ ।3 ਲੱਖ ਟੀਕੇ ਦਰਾਮਦ ਕੀਤੇ ਜਾ ਰਹੇ ਹਨ ।ਦੇਸ਼ ਵਿੱਚ ਕੁਲ 6.80 ਲੱਖ ਟੀਕੇ ਉਪਲਬੱਧ ਹੋਣਗੇ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਦੀ ਜੀ-20 ਪ੍ਰੈਜ਼ੀਡੈਂਸੀ ‘ਤੇ ਆਪਣੇ ਵਿਚਾਰ ਅਤੇ ਮਾਨਵਤਾ ‘ਤੇ ਕੇਂਦ੍ਰਿਤ ਵਿਸ਼ਵੀਕਰਨ ਪ੍ਰਤੀ ਆਪਣਾ ਦ੍ਰਿਸ਼ਟੀਕੋਣ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੀ ਜੀ-20 ਪ੍ਰੈਜ਼ੀਡੈਂਸੀ ਬਾਰੇ ਆਪਣੇ ਵਿਚਾਰ ਵਿਅਕਤ ਕੀਤੇ ਹਨ। ਪ੍ਰਧਾਨ ਮੰਤਰੀ ਨੇ ਮਾਨਵਤਾ ‘ਤੇ ਕੇਂਦ੍ਰਿਤ ਵਿਸ਼ਵੀਕਰਨ ਦੇ ਪ੍ਰਤੀ ਜੀ-20 ਦੇ ਦ੍ਰਿਸ਼ਟੀਕੋਣ ਅਤੇ ਮਾਨਵ ਪ੍ਰਗਤੀ ਨੂੰ ਅੱਗੇ ਵਧਾਉਣ ਵਿੱਚ ਸਮੂਹਿਕ ਭਾਵਨਾ ਸੁਨਿਸ਼ਚਿਤ ਕਰਨ ਬਾਰੇ ਇੱਕ ਲੇਖ ਵਿੱਚ ਆਪਣੇ ਵਿਚਾਰ ਵਿਅਕਤ ਕੀਤੇ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ;
“ਦਿੱਲੀ ਵਿੱਚ ਜੀ-20 ਸਮਿਟ ਸ਼ੁਰੂ ਹੋਣ ਜਾ ਰਿਹਾ ਹੈ, ਭਾਰਤ ਦੀ ਜੀ-20 ਦੀ ਪ੍ਰੈਜ਼ੀਡੈਂਸੀ ਬਾਰੇ ਇੱਕ ਲੇਖ ਵਿੱਚ ਲਿਖਿਆ ਕਿ ਅਸੀਂ ਮਾਨਵਤਾ ‘ਤੇ ਕੇਂਦ੍ਰਿਤ ਵਿਸ਼ਵੀਕਰਨ ਅਤੇ ਮਾਨਵ ਪ੍ਰਗਤੀ ਨੂੰ ਅੱਗੇ ਵਧਾਉਣ ਵਿੱਚ ਸਮੂਹਿਕ ਭਾਵਨਾ ਸੁਨਿਸ਼ਚਿਤ ਕਰਨ ਦੇ ਲਈ ਕਿਵੇਂ ਕਾਰਜ ਕੀਤਾ ਹੈ।”
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੈਬਨਿਟ ਨੇ ਗੰਨਾ ਕਿਸਾਨਾਂ ਦੇ ਲਈ ਕਰੀਬ 3,500 ਕਰੋੜ ਰੁਪਏ ਦੀ ਸਹਾਇਤਾ ਨੂੰ ਪ੍ਰਵਾਨਗੀ ਦਿੱਤੀ
ਇਹ ਸਹਾਇਤਾ ਰਕਮ ਸਿੱਧੇ ਕਿਸਾਨਾਂ ਦੇ ਖਾਤਿਆਂ ਵਿੱਚ ਜਮ੍ਹਾਂ ਕੀਤੀ ਜਾਵੇਗੀ
ਇਸ ਫੈਸਲੇ ਨਾਲ ਪੰਜ ਕਰੋੜ ਗੰਨਾ ਕਿਸਾਨਾਂ ਅਤੇ ਉਨ੍ਹਾਂ ਦੇ ਪਰਿਵਾਰਾਂ ਤੇ ਚੀਨੀ ਮਿੱਲਾਂ ਤੇ ਹੋਰ ਸਹਾਇਕ ਗਤੀਵਿਧੀਆਂ ਵਿੱਚ ਕੰਮ ਕਰਨ ਵਾਲੇ ਪੰਜ ਲੱਖ ਵਰਕਰਾਂ ਨੂੰ ਲਾਭ ਹੋਵੇਗਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਆਰਥਿਕ ਮਾਮਲਿਆਂ ਦੀ ਕੈਬਨਿਟ ਕਮੇਟੀ ਨੇ ਗੰਨਾ ਕਿਸਾਨਾਂ ਨੂੰ 3,500 ਕਰੋੜ ਰੁਪਏ ਦੀ ਸਹਾਇਤਾ ਦੇਣ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਇਸ ਸਮੇਂ ਦੇਸ਼ ਵਿੱਚ ਕਰੀਬ ਪੰਜ ਕਰੋੜ ਗੰਨਾ ਕਿਸਾਨ ਅਤੇ ਉਨ੍ਹਾਂ ਦੇ ਪਰਿਵਾਰ ਹਨ। ਇਨ੍ਹਾਂ ਦੇ ਇਲਾਵਾ, ਚੀਨੀ ਮਿੱਲਾਂ ਵਿੱਚ ਤੇ ਉਨ੍ਹਾਂ ਦੀ ਸਹਾਇਕ ਗਤੀਵਿਧੀਆਂ ਵਿੱਚ ਕੰਮ ਕਰਨ ਵਾਲੇ ਕਰੀਬ ਪੰਜ ਲੱਖ ਵਰਕਰ ਹਨ ਅਤੇ ਇਨ੍ਹਾਂ ਸਾਰਿਆਂ ਦੀ ਆਜੀਵਿਕਾ ਚੀਨੀ ਉਦਯੋਗ ‘ਤੇ ਨਿਰਭਰ ਹੈ।
ਕਿਸਾਨ ਆਪਣਾ ਗੰਨਾ ਚੀਨੀ ਮਿੱਲਾਂ ਨੂੰ ਵੇਚਦੇ ਹਨ, ਲੇਕਿਨ ਚੀਨੀ ਮਿੱਲ ਮਾਲਕਾਂ ਤੋਂ ਉਨ੍ਹਾਂ ਨੂੰ ਭੁਗਤਾਨ ਪ੍ਰਾਪਤ ਨਹੀਂ ਹੁੰਦਾ ਕਿਉਂਕਿ ਉਨ੍ਹਾਂ ਦੇ ਪਾਸ ਚੀਨੀ ਦਾ ਅਤਿਰਿਕਤ ਸਟਾਕ ਹੁੰਦਾ ਹੈ। ਇਸ ਚਿੰਤਾ ਨੂੰ ਦੂਰ ਕਰਨ ਦੇ ਲਈ ਸਰਕਾਰ ਚੀਨੀ ਦੇ ਅਤਿਰਿਕਤ ਸਟਾਕ ਨੂੰ ਜ਼ੀਰੋ ‘ਤੇ ਲਿਆਉਣ ਦੇ ਪ੍ਰਯਤਨ ਕਰ ਰਹੀ ਹੈ। ਇਸ ਨਾਲ ਗੰਨਾ ਕਿਸਾਨਾਂ ਦੇ ਬਕਾਏ ਦਾ ਭੁਗਤਾਨ ਕਰਨ ਵਿੱਚ ਸਹੂਲਤ ਹੋਵੇਗੀ। ਸਰਕਾਰ ਇਸ ਉਦੇਸ਼ ਦੇ ਲਈ 3,500 ਕਰੋੜ ਰੁਪਏ ਖਰਚ ਕਰੇਗੀ ਅਤੇ ਇਸ ਸਹਾਇਤਾ ਦੀ ਰਕਮ ਨੂੰ ਚੀਨੀ ਮਿੱਲਾਂ ਦੇ ਬਕਾਏ ਦੇ ਭੁਗਤਾਨ ਦੇ ਤੌਰ ‘ਤੇ ਸਿੱਧੇ ਕਿਸਾਨਾਂ ਦੇ ਖਾਤਿਆਂ ਵਿੱਚ ਜਮ੍ਹਾਂ ਕੀਤਾ ਜਾਵੇਗਾ। ਬਾਕੀ ਰਕਮ, ਜੇਕਰ ਬਚੇਗੀ ਤਾਂ, ਉਸ ਨੂੰ ਚੀਨੀ ਮਿੱਲਾਂ ਦੇ ਖਾਤਿਆਂ ਵਿੱਚ ਜਮ੍ਹਾਂ ਕਰ ਦਿੱਤਾ ਜਾਵੇਗਾ।
ਇਸ ਸਬਸਿਡੀ ਦਾ ਉਦੇਸ਼ ਚੀਨੀ ਮਿੱਲਾਂ ਦੁਆਰਾ ਚੀਨੀ ਸੀਜ਼ਨ 2020-21 ਦੇ ਦੌਰਾਨ ਅਧਿਕਤਮ ਸਵੀਕਾਰਯੋਗ ਨਿਰਯਾਤ ਕੋਟਾ  ਦੇ ਤਹਿਤ 60 ਲੱਖ ਮੀਟ੍ਰਿਕ ਟਨ ਦੀ ਮਾਤਰਾ ਤੱਕ ਚੀਨੀ ਦਾ ਨਿਰਯਾਤ ਕਰਨ ‘ਤੇ ਉਨ੍ਹਾਂ ਦੇ ਪ੍ਰਬੰਧਨ, ਸੁਧਾਰ ਤੇ ਹੋਰ ਪ੍ਰੋਸੈੱਸਿੰਗ ਲਾਗਤ ਅਤੇ ਅੰਤਰਰਾਸ਼ਟਰੀ ਤੇ ਘਰੇਲੂ ਟਰਾਂਸਪੋਰਟ ਤੇ ਮਾਲ ਭਾੜਾ ਖਰਚ ਸਮੇਤ ਉਸ ‘ਤੇ ਆਉਣ ਵਾਲੀ ਕੁੱਲ੍ਹ ਬਜ਼ਾਰ ਕੀਮਤ ਨੂੰ ਪੂਰਾ ਕਰਨਾ ਹੈ।
ਇਸ ਫੈਸਲੇ ਨਾਲ ਪੰਜ ਕਰੋੜ ਗੰਨਾ ਕਿਸਾਨ ਅਤੇ ਉਨ੍ਹਾਂ ਦੇ ਪਰਿਵਾਰ ਤੇ ਚੀਨੀ ਮਿੱਲਾਂ ਤੇ ਹੋਰ ਸਹਾਇਕ ਗਤੀਵਿਧੀਆਂ ਵਿੱਚ ਕੰਮ ਕਰਨ ਵਾਲੇ ਪੰਜ ਲੱਖ ਵਰਕਰਾਂ ਨੂੰ ਲਾਭ ਹੋਵੇਗਾ।